Erakundeen psikologia - Wikipedia, entziklopedia askea.\n(«Lanaren psikologia» orritik birbideratua)\nLanaren psikologia, erakundeen psikologia nahiz psikologia industriala gizakia lan egoeretan aztertzen duen psikologiaren adarra da, banakako zein gizarteko dimentsioetan. Ikuspuntu aplikatu eta praktiko batetik, langileari sortzen zaizkion arazoak ulertzen eta soluzio bideak aurkitzea ere da bere zeregina.\nLanaren psikologiaren eremua[aldatu | aldatu iturburu kodea]\nLanaren psikologiak banakoaren ezaugarrietan ezartzen du indarra, horiek jokabidearen determinatzailek direlakoan. Azken batean, banakoen arteko desberdintasunen psikologian oinarritzen delarik. Erakundeen psikologiak erakundearen ezaugarrietan ezarriko luke lehentasuna, erreferentzia teorikoak psikologia sozialetik eta soziologiatik jasoaz. Dena den, DRENTH-ek (1984, 3.or.) dioen bezala, bi ikuspuntu horiek estu loturik daudenez, beraiek banatzea ia ezinezkoa da.\nLanaren eta erakundeen psikologia izaera aplikatuko azpiespezialitatez osatua dago: Pertsonalaren Psikologia, Erakunde-jokabidea, Ingeniaritza-psikologia, Bokazio eta bilakaera aholkularitza, Erakunde-garapena eta Industria harremanak. Dena den, bere izaera zientifiko eta profesionala ere kontuan hartu behar dira.\nErakundeen psikologiaren gaia bertako gizabanakoen arteko harremanak eta ezberdintasunak dira. Era berean, langileen trebetasunak eta beharrak aztertzen ditu gizabanakoek lanean duten errendimendu maila hautatu, hezi eta hobetzen ditu. Zeregin horiek Lanaren eta Erakundeen Psikologian zaharrena da, eta berarekin hasi zen psikologiaren adar hau: hautaketa, etengabeko prestakuntza eta ebaluaketa, alegia.\nErakundearen jokabidea ikasketa esparru honetan alor berrienetakoa da. Lanean diharduen gizabanakoen jarrera zein jokabideengan erakundeen eraginaz arduratzen da; rol, jokabide, talde, komunikazio, lidergo eta kulturaz hain zuzen. Bere azterketa maila zenbaitetan garatzen da: maila pertsonala, taldearena, erakundearena eta soziala.\nIngeniaritza-psikologiak gizabanakoak eta makinak osatzen duten sisteman nola lan egiten den ezagutzearekin loturik dago. Era berean, ekoizpena nahiz langileriaren segurtasuna hobetzearren, makina eta taldeen diseinuan dihardu. Beste alde batetik, bokazio eta bilakaera aholkularitzak berma eta aholkua eskaintzen ditu hautapen profesionalean, batzuetan lanbidera zuzendu eta besteetan lantegi barruan banakoaren garapen egokienaren aukeraketan bermatuz. Azkenik, erakundearen garapena erakundeen psikologiaren ardura da: erakundeen efizientzia edo egokitasuna lortzearren beraien hobekuntzan eta eraldaketan saiatzen da.\nOrriaren azken aldaketa: 25 azaroa 2020, 19:25.


Orain Jon Gurutz lan-taldeak manifestazioa egin zuen - Etxarri aranatz - Guaixe.eus\nOrain Jon Gurutz lan-taldeak manifestazioa egin zuen\nGuaixe 2020-01-09 21:09\nLarriki gaixo dauden presoen etxeratzea eskatu zuten Etxarri Aranatzen. @SareEtxarri\n"Gaixotasun larri eta sendaezina espetxe batekin ez da bateragarria", gaztigatu zuten abenduaren 27an egindako manifestazioan.\nLannemezango espetxean (300 km-tara) preso eta larriki gaixo dagoen Jon Gurutz Maiza Artolaren askatasuna aldarrikatzeko manifestazioa egin zen Etxarri Aranatzen abenduaren 27an. Orain Jon Gurutz lan-taldeko kideek adierazi zutenez, “konponbidean pausoak emateak euskal presoen korapiloa askatzea ekarri behar du. Eta bide horretan gaixotasun sendaezinak dituzten euskal presoak etxeratzea urgentziazkoa da”. Larriki preso dauden 21 presoak kalean egon behar dutela aldarrikatu zuten Etxarri Aranatzen. “Pertsona horien osasunarekin eta sufrimenduarekin bestelako kalkuluak egitea ankerkeria eta mendeku hutsa besterik ez dira”.\n“Konponbidean, giza eskubideen errespetuan eta elkarbizitzan pausoak emateko guztiok batera bulkatu behar dugu”. Eta, bide horretan, larunbatean, 17:00etan, Bilbon eginen den manifestazioan parte hartzera deitu zuten. Sarek deitu du mobilizazioa eta Orain presoak leloa du.\nGuaixe 2019 mar 01 Etxarri Aranatz


Ezer berririk ez… - Ba da beste modu bat | Laboral Kutxa Blog\nEtsigarria da ikustea, hilabeteak joan hilabeteak etorri, ez dagoela zer esan handirik egungo egoera ekonomikoaz, amildegi ertzeko bidetik ibiltzen segitzen dugula berrestea ez bada. Agerian gelditu denez, gobernuak hartu dituen neurriak ez dira nahikoak, eta arrisku-sariak inola ere onartu ezin den maila jo du. Kontua da “finantza-sistemak” eta “arrisku subiranoak” osatzen duten etengabeko kateak hautsi gabe eusten diola eta, sinesgarritasunari dagokionez, urrun baino urrunago gaudela egon nahi genukeen tokitik. Izan ere, itxura guztien arabera, krisiari eman beharreko “erantzunak” nazioz gaindiko erantzuna izan beharko du. Aski da euroaren eta dolarraren arteko truke-tasaren bilakaera ikustea, euroaren balio-galeraren arazoa Grezia, Portugal, Irlanda, Espainia eta Italiarena ez ezik Europa osoarena ere badela ondorioztatzeko. Argi dago, beraz, Alemaniak ere arazo handi bat duela esku artean eta arazoari eman beharreko irtenbideak europarra eta koordinatua izan beharko duela ezinbestean. Zeuen buruari galdetuko diozue ea zer egin daitekeen gauzak iraultzeko, eta guk uste dugu egiten ari direna baino askoz gehiago egin daitekeela transmititzen ari zaizkigun ezintasunezko sentimendu hori gainditzeko. Ulertzekoa da denbora pixka bat behar izatea arazoa behar bezala aztertzeko eta hari erantzun egoki bat emateko, baina izugarria da pentsatzea ia bi urte daramatzagula kontu honi, Batasunaren beraren zimenduak kordokan jar ditzakeen auzi honi, behar bezala ekin gabe.\nLehenik eta behin, Europako Banku Zentralak aurrera jarraitu beharko du ingurune honi egonkortasun finantzarioa emango dion politikarekin. Horrez gainera, zergak egokitzeko agenda “europar” koordinatu bat behar da abiarazi, batasun fiskalerako sarrera gisa. Horren helburua denboran gehiago luzatuko den egokitze-egutegi bat prestatzea izango litzateke, hura beteko dela bermatuko duten kontrol- eta gardentasun-mekanismoen bidez. Hori izango litzateke galdutako konfiantza berreskuratzeko lehen urratsa. Izan ere, ikusten ari garen moduan, euskarri gisa paper bat baino ez duten plan oldarkorrak bultzatzea ez da nahikoa horretarako. Gainera, tarte bat utziko genuke hazkunderako, egitura erreforma batzuk bultzatuz eta arazorik ez duten herrialdeetan, hala nola Alemanian, barne-eskakizuna sustatuz. Europako ekonomia berrorekatzeko ekimen hori ez litzateke inondik ere egun aurrera eramaten ari dena bezain gogorra izango. Gero, politika fiskal komun baterako bidean aurrera egin beharko litzateke, etorkizun hurbilean batasun politikoa lortzeko aurretiazko urrats bezala. Dena dela, batzuek urruti ikusten dute oraindik batasunaren auzia, Europako politikariek azkeneko bi urte hauetan izan duten jokabideari erreparatuz gero behintzat.\nLaburbilduz, Europako proiektua sendotzea da irtenbidea eta hori gauza ona da inguruko herrialde guztientzat. Izan ere, joan den mendeko laurogeita hamarreko urteetatik 2007. urtera arte, egonkortasuna eta emaitza ekonomiko onak izan baditugu, Europako proiektuan parte hartu dugulako eta euroaren eremuaren barruan egon garelako izan da, eta hori hala aitortu beharra dago. Ezer berririk ez, beraz, hasieran genioen bezala. Bultzada bat besterik ez dugu behar, beraz, garrantzizko urratsa egin dezagun krisi honen konponbidean. Hori bai, urrats hori zer norabidetan egin garbi edukita. Gero, sektore pribatua bere immobilismotik ateratzea eta hezkuntza-eredua eta ekoizpen-ereduak aldatzea faltako da, elementu horietan oinarrituko baita, zalantzarik gabe, etorkizuneko hazkundea.\nEuskadiko Kutxako Ikerketa Departamentuaren azterketa da hau. Departamentu horrek boladan dauden gai ekonomikoei buruzko bere ikuspuntua eskainiko digu hilean behin.


Lizitazio iragarkia EBAO\nTolosaldeko Mankomunitatea osatzen duten udalerrietan hiri hondakinen bilketa eta garraio zerbitzua kontratatzeko lehiaketa [itxita]\nLizitazio iragarkia EBAO [itxita]\n1. KONTRATUTAREN XEDEA:\nXedearen deskribapena: Tolosaldeko Mankomunitatea osatzen duten udalerrietan hiri hondakinen bilketa eta garraio zerbitzua eskaintzea. Halaber, objetuan sartuta daude zerbitzu hori egoki burutzeko egin behar diren ibilgailu eta bitarteko materialen inbertsioak.\nEpea: Lau urte. Luzatu ahal izango da urtebeteko epeetan, gehienez ere bi urte gehiago.\n2. TRAMITAZIOA, PROZEDURA ETA ESLEITZEKO ERA:\nErregulazio bateratuari lotutako kontratua.\nEra: lehiaketa, hainbat irizpideren arabera.\n3. LIZITAZIO PREZIOA GEHIENEZ:\nLizitazio tipoa: 3.136.364 euro/urtean (BEZ sartu gabe).\nKontratuaren balioaren estimazioa (luzapenak eta aurreikusitako aldaketak barne): 20.072.729,60 euro (BEZ sartu gabe).\n4. ESKAINTZAK AURKEZTEA:\nEpea: egutegiko 52 egun, lizitazio iragarkia Europar Batasunaren Aldizkari Ofizialera bidali eta hurrengo egunetik kontatzen hasita). Eskaintzak aurkezteko epea amaituko da 2018ko martxoaren 24ean, baina larunbata denez, 2018 ko martxoaren 26an amaituko da epea.\nAurkeztu beharreko dokumentazioa: baldintzen orrietan zehaztutakoa.\nLekua: Tolosaldeko Mankomunitateko erregistroa. Plaza Zaharra 6, Tolosa.\nOrdutegia: astelehenetik ostiralera, 09:30etik 14:30era.\nLizitazio iragarkia EBAOra bidaltzeko data: 2018ko urtarrilaren 31a.\nDokumentua: Deskargatu [1.3 Mb.]


Grupo Garatuk datuak atzeman eta kudeatzeko zerbitzu berriak eskaintzen dizkio industria sektoreari - SPRI\nGrupo Garatuk datuak atzeman eta kudeatzeko zerbitzu berriak eskaintzen dizkio industria sektoreari\nKonpainia gipuzkoarrak Big Data eta “Cloud Computing” teknologietan oinarritutako tresnak garatzen ditu\nZutik, Juan Vázquez de Dios, Grupo Garatuko fundatzaile eta zuzendari nagusia.\nAurten hogei urte beteko dituen Grupo Garatuk merkatuko teknologia berritzaileenetan (hala nola, “machine learning” edo Blockchain) oinarritutako konponbideak eskaintzen dizkie bere bezeroei. Datua da konpainia gipuzkoar honen jardueraren ardatza, horregatik garatzen ditu datuak atzemateko, biltegiratzeko, aztertzeko eta bistaratzeko tresnak eta zibersegurtasun konponbideak. Juan Vázquez de Diosekin hitz egin dugu, Grupo Garatuko fundatzaile eta zuzendari nagusiarekin.\nZein da Grupo Garaturen jatorria?\nGrupo Garatu bere sorreratik zentratu da hurrengo belaunaldiko konponbideen garapenean. Sasoi hartan, 90eko hamarkadan, konputagailu klasikoek 512 MBeko RAM memoria eta 80 GBeko disko gogorra izaten zituzten. Baziren oraindik ere hainbat mesfidati, imajinatu ere ezin zutenak nolako inpaktua izango zuen digitalizazioak gizartean. Halere, ahalegin handia egin genuen enpresak digitalizazioan masiboki murgiltzera bultzatuko zituzten alternatibak deskubritzeko, eta leialki eutsi diogu estrategia horri gaur arte.\nGeure burua prestatzen jarraitu behar dugu eta konponbide teknologikoak ikertzen, etorkizunean konponbide horiek erabili beharko ditugulako aplikazio-eremuetan eta manufakturako industrietan. Horren adibide argi bat da Big Data, kalkulu bolumen handia darabilen teknologia. Bere kostu konputazionala dela medio, “cloud computing”a ezinbesteko aliatu bihurtu da ia edozein enpresa motarentzat.\nNolako harremana du Grupo Garatuk 4.0 Industria delakoarekin?\nGure negozio-ildoetako baten helburu nagusia da industria sektoreko bezeroen kudeaketa arloko beharrei erantzutea. Badugu fabrikazioa kudeatzeko sistema modular bat (MES dira bere ingelesezko siglak). Bezero bakoitzaren premia espezifikoak aztertzen ditugu eta erantzun bat ematen diegu euren premiei. Badakigu datuen denbora errealeko kudeaketa egiteko gai den tresna bat lagungarri dela erabaki hobeak hartzeko. Horregatik, bistaratzeko interfazea pertsonalizatzen dugu kasu bakoitzean, bezeroak errazago ikus ditzan bere prozesuak. Horrela gutxitu egiten da tresna berrira egokitzeko behar den denbora. Gainerakoengandik bereizten gaituen ezaugarri nagusia da ez dugula bakarrik eskaintzen kudeaketako tresna bat, baizik eta baita ere zerbitzu gehigarriak, hau da, eskatutako konponbidea aberasten dutenak, adibidez, datuak atzematea, integratzea, azpiegitura, hardwarea, datuak aztertzea eta zibersegurtasuna.\nEsango dizkiguzu 4.0 Industriaren eta eraldaketa digitalaren arloan eskaintzen dituzuen tresna batzuk?\nGaratu ditugu OFak kudeatzeko eta material-ebaketa optimizatzeko produkzio- eta plangintza-prozesuen trazagarritasuna kontrolatzeko proiektuak, eta baita ere laminatze-enpresa bateko lantegi batean PLCen datuak atzemateko sistemak. Orobat garatu dugu IoT-ko eta sentsorikako plataforma bat, basoetan kokatutako azpiegituren inklinazioa kontrolatzeko. Geure IoT plataformako sentsoreetatik lortzen ditugun datuak kudeatuz, bezeroak datuen jarraipena egin dezake jakiteko zein egoeratan dauden azpiegiturak eta aginduak eman ditzake urrunetik, bertara joan beharrik gabe.\nEnergia sektorerako ERP bat ere badaukagu. Kudeaketa-tresna horrek energiaren kudeaketa prozesu osoa barne hartzen du eta tresna bakarrean zentralizatzen du energia merkaturatzeko jarduera osoa. Tresna hori garatzean kontuan hartu ditugu sektoreko premia eta kasu zehatzak, urtez urte bezeroengandik jaso ditugunak, eta gaur egun erreferentziazko tresna da merkatuan.\n4.0 Industriaz ari bagara ere, praktikan enpresa asko oraindik ez dira iritsi 2.0 Industriara. Enpresak denbora eta ahalegin handia egiten ari dira 4.0 Industriara egokitzeko. Grupo Garatuk euskarri-lan gehiago edo gutxiago egin behar du, bezero bakoitzak behar duen digitalizazio mailaren arabera. Aurreko hamarkadetan oinarritutako produkzio-eredua darabilten enpresa gehienek ez dute nahi tresna berririk, iruditzen zaielako aldaketa horrek kendu egingo diela orain arte izan duten kontrola. Gainera, uzkur ageri dira informazioa lainoan gordetzeko orduan, nahiz eta onura handiak dakartzan segurtasun arloan eta aukera ematen duen datuak azkar eskuratzeko. 4.0 kontzeptua ezaguna da teorian, baina praktikara eraman behar da eta kasuistikan aplikatu. Eta hortxe sartzen gara gu, zeren gurea bezalako enpresa batek eskaintzen duen euskarriak aliatu teknologiko fidagarri bat bermatzen du.\nUste dugu Euskadi prest dagoela industria arloko erreferente izateko Europan. Horretarako, ezinbestekoa da ETEek arinago eta modu eraginkorragoan ekoizteko gaitasun teknologikoak gara ditzatela. Eusko Jaurlaritzak apustu sendoa egin du eraldaketa digitalaren alde eta teknologia berriak txertatzeko jarduerak sustatzen ditu, hala nola, jardunaldiak, ekitaldiak, diru-laguntzak eta aholkularitza-zerbitzuak. Ahalegin horri esker, euskal enpresak teknologia berrien potentzialaz jabetzen hasi dira.\nZeintzuk dira Grupo Garaturen etorkizuneko erronkak?\nKonponbide teknologikoen erreferente izan nahi dugu Euskadiko enpresentzat. Gure helburua da Euskadin dugun presentzia sendotzea eta presentzia zabaltzen jarraitzea proiektuak garatu ditugun beste erkidego batzuetan, hala nola, Nafarroan, Kantabrian, Madrilen eta Bartzelonan. Big Data teknologiarekin eta adimen artifizialarekin lotutako proiektuetan ari gara lanean energia sektorean, eta negozio-ildo hori zabaldu nahi genuke, Estatuan dauzkagun bezeroen eskaerei erantzuteko.\nIndustria sektoreari dagokionez, gure zerbitzu-zorroa zabaltzen jarraituko dugu gure konponbideak aberastuko dituzten eta erabaki hobeak hartzeko datuen kudeaketa erraztuko duten teknologiekin, esaterako, “machine learning” edo Blockchain. Teknologia berriak txertatzen eta eboluzionatzen jarraituko dugu, gure bezeroen premiei aurre hartzeko hain aldakorra den merkatu teknologiko honetan.\nBasque Industry 4.0 22 iraila, 2020


120 lagun inguru arituko dira gaur Errege magoen desfilean - Arrasate - Goiena.eus\n120 lagun inguru arituko dira gaur Errege magoen desfilean\nXabi Gorostidi 2018-01-05 10:23\nArratsalderako eguraldi txarra iragarri duten arren, hiru Errege magoek gozokiak eta ilusioa banatuko dituzte Arrasateko haur eta gaztetxoen artean.\nGaur iluntzean lan karga handia izango dute Errege magoek, Arrasateko etxeetan opariak banatzen arituko direlako. Baina hori egin aurretik, urteroko desfilean izango dira, haurren ilusioa elikatzeko.\nDesfile aurretik, ordea, 17:30ean, Iturbide egoitzara gerturatuko dira hiru Erregeak, lehen opariak banatzeko asmoz. 19:00etan abiatuko da desfilea, Zerkaosteta kaletik, eta Garibai etorbidea, Maalako biribilgunea, Maalako Errabala, Portaloia eta Erdiko kalea zeharkatu ondoren, Herriko Plazara helduko da, 19:30 inguruan.\nErromatarrek zabalduko dute bidea eta haien atzetik joango dira neska eta mutiko argi emaileak. Haien ostean, Arrasate Musikaleko tronpeta joleak eta Sambamañako danbor joleak joango dira, desfileari ukitu musikala emateko. Eta haien atzetik joango dira eguneko protagonista nagusiak izango diren Meltxor, Gaspar eta Baltasar. Alboan izango dituzte laguntzaileak, argi emaileak eta baita haurren korukoak ere.\nDesfilearen atzealdean gurdia joango da eta haren gainean, aldiz, ekialdeko fantasia. Laguntzaileak gozokiak gurditik barrabarra banatzen egongo dira, haur eta gaztetxoen azukre desira asetzeko.\n120 parte hartzaile inguru\nHiru Erregeez gain, hainbat parte hartzaile izango dira aurtengo desfilean: lau erromatar guardian, 36 argi emaile, 30 zuziekin, hiru zaldun, bederatzi zerbitzari, 30 abeslari, 25 musikari eta gurdian joango diren zortzi lagunak, besteak beste


UPNA - Alicia Garrón Rodríguez NUPeko tituluduna 69. postuan gelditu da barneko erizain egoiliarrentzako azterketan 11.981 izangairen artean\nAlicia Garrón Rodríguez NUPeko...\nAlicia Garrón Rodríguez NUPeko tituluduna 69. postuan gelditu da barneko erizain egoiliarrentzako azterketan 11.981 izangairen artean\nProba estatu mailan egiten da, eta prestakuntza espezializatua jasotzeko aukera ematen die Erizaintzako tituludunei\nAlicia Garrón Rodríguez, Erizaintzan graduatua Nafarroako Unibertsitate Publikoan 2019an, 69. postuan gelditu zen 11.981 izangairen artean Barneko Erizain Egoiliarrentzako azterketako azken deialdian (BAEE); 1.463 postu eskaini ziren guztira deialdi horretan. Eskainitako postuetatik, Alicia Garronek emagin gisa prestatzea erabaki du, eta, irailetik aurrera, Nafarroako Ospitalean arituko da Erizaintza Obstetriko-Ginekologikoko espezialitatea ikasteko.\nAlicia Garrón Rodríguez, NUPeko Erizaintzako graduduna\nBAEEa Erizaintzako karrera osoko edukiei buruzko azterketa bat da, estatu mailakoa. Urtero egiten da autonomia-erkidegoetan, eta Erizaintzako graduatuei aukera ematen die gaur egun garatutako espezialitateetako batean prestakuntza jasotzeko. Espezialitate horiek egoitza-sistemaren bidez egiten dira, prestakuntzako kontratu ordaindu baten bidez.\nAzterketa prestatzeko, Alicia Garronek akademia batean eman zuen izena, ikastaro presentzialaren modalitatean. “Apirilean hasi nintzen klaseetara joaten, baina une horretan Erizaintzako Gradua amaitzen ari nintzenez, benetan ez nintzen ikasten hasi 2019ko maiatzaren bukaera edo ekainaren hasiera arte”. Azaldu duenez, “akademiaren aholkuei jarraitu nien, eta uda horretan gaien apunteak irakurri eta irakurri aritu nintzen, haietara ohitzeko. Irailetik aurrera ikasketaren fase intentsiboa hasi nuen, eta, hirugarren fase batean, azken errepasoa egin nuen”.\nBAEE azterketa, test motakoa, aurtengo urtarrilaren amaieran egin zen, eta 185 galdera izan zituen, izangaiek gehienez ere lau orduan erantzun beharrekoak. “Pentsatzen dut gakoa apunteetara behin eta berriz itzultzea izan zela informazioa finkatzeko, testak eta azterketen simulakroak egiteaz gain”, dio erizainak.\nEmagina Nafarroako Ospitalegunean\nAlicia Garronek Erizaintza Obstetriko-Ginekologikoaren espezialitatea (emagina) aukeratu du Nafarroako Ospitalegunean, eta irailaren amaieran hasi beharko du lanean. Bertan bi urtez egonen da barneko erizain egoiliar gisa.\nEmagina osasun-arloko profesionala da, eta emakumearen sexu-, ugalketa- eta amatasun-osasunari arreta integrala ematen dio, prebentzioari, sustapenari eta osasuna zaintzeari eta berreskuratzeari dagokienez. Horren barruan sartzen da amari arreta ematea haurdunaldian (diagnostikoa, kontrola eta asistentzia) eta erditze eta erdiberriaro normalean, baita seme edo alaba jaioberri osasuntsuari ere, bere bizitzako 28. egunera arte.\nEmaginaren jarduera-eremuak Oinarrizko Osasun Laguntza (osasun-etxeak, erkidegoa, familia eta etxea) eta Arreta Espezializatua (ospitalea edo haren mendeko beste eremu batzuk) hartzen ditu. Halaber, sektore publikoan nahiz pribatuan aritzen ahal dira, besteren kontura edo beren kontura.


Arratiako 'Tranbia Solidarioak' hainbat pertsonen basesa lortu du - Deia\nJavier Barroetak, Xabier Aldamak edo Alex Txikonek bat egin dute 'Luzatu Eskua Pobreari' kanpainarekin\ni. ugarte / zeanuri 25.09.2020 | 01:12\nCaritaseko laguntzaileek bultzatu dute ekimen hau. I. Ugarte\nCaritaseko laguntzaileek bultzatu dute ekimen hau.\nGero eta gutxiago falta da Tranbia Solidarioa Arratiara iristeko. Gutxinaka, Luzatu eskua pobreari ekimena aurrera doa, eta oraingoan, kanpaina solidario honek hainbat pertsona ospetsuen babesa lortu du. Momentuz, Javier Barroeta, Alex Txikon eta Xabier Aldama batu dira Caritas Arratiatik bultzatutako ekimen honetara. Ez dira bakarrak izango, eta antolakuntzatik dioten bezala, "pertsona gehiagok emango diote babesa".\nEkimenari dagokionez, azaroaren 14an, larunbatean, tranbia Arratiako herrietara itzuliko da. Tranbia metaforiko bat, alegia. Tranbia sinboliko honen bitartez, helburua haraneko herrietan dirua biltzea da, gero kausa solidario batera zuzenduko dena. Papa Franciscok deitutako IV. Behartsuen jardunaldia ospatzeko jarri dute martxan kanpaina hau Caritas Arratiako laguntzaileek. Ez du aurkezpenik behar. Alex Txikon, Lemoan jaiotako alpinista eta aizkolari ospetsua. Ez du zalantzarik izan ekimena babesterako orduan. Xabier Aldama Zulaibar Ikastegiko zuzendaria da, Arratiako lanbide eskolakoa. Berak ere bat egiten du Luzatu eskua pobreari kanpainarekin. Ekimen honetan parte hartzera animatu du Javier Barroetak ere. Lemoan jaio zen, txikitatik jostun izateko bokazioa du eta, bere heziketaren ondoren, jostun eskola sortu zuen. Urtero, goi joskintzako aurkezpenetara gonbidatzen dute Parisen edo Milanen.\nSirena joko du\n14ean "tranbia zaharrak bere sirena berriro joko du, pobreziaren aurrean axolagabetasuna eta erosotasuna salatzeko helburuarekin", azaldu zuen Maribel Salcedo, Caritas Arratiako koordinatzaileak ekimena aurkezterako momentuan. "Ez zihoan azkarregi, baina leku guztietara heltzen zen eta guztiontzako lekua bazegoen", diote antolakuntzatik.\nIdeia hori irudi egin eta gizarte inklusiboaren eredu zoragarria izan daitekela pentsatu dute, "non guztiak lekua dugun, eta gainera, bidai horretan ez da inor kanpoan gera-tzen, ez bere ideia erlijiosoengatik, ezta bere azalaren kolorearengatik".\nBidaia eta jardunaldia sostenga-tzeko, txartel solidarioak salmentan daude Arratia osoan, bi eurotara. Zozketa, Zeanuriko pilotalekuan egingo da ibilbidea bukatzen denean. Hori baino lehen, Arratiako herriak zeharkatuko ditu tranbia sinboliko honek, ekimen kultural eta musikal honetan.\nArratiako elizatik azaldu dute tranbia, oraingoan, furgoneta bat izango dela, baina tranbiaz mozorrotuko dena. Herri bakoitzetik pasatzeko orduan saiatuko dira erraztasunak ematen parte har-tzeko. Jendea tranbiaren etorrera itxaroten egotea da ideia.\nLuzatu eskua pobreari


'Proklama' lantegi eta topaketako egitarauaz hitz egin digu Ixiar Rozasek - Arrosa\nGasteizen, Artium eta Azala espazioaren arteko lankidetzaren baitan, 2015 zehar PROKLAMA lantegi eta topaketa programaren hiru edizioa antolatu dituzte. Bata, apirilaren 20tik 25era bitartean izan zen Artiumen. Bigarrena, astelehenean abiatu zen eta larunbatera arte izango da eta hurrengo zita udazkenean etorriko da. Baina kontuon inguruko xehetasun gehiago jasotzeko, Halabedi irratiarekin bat egin eta Jon Aranburu esatariak Ixiar Rozasi egindako elkarrizketa izan dugu entzungai.\nPosted in ZebrabideaTagged #artium #azala espazio #elkarrizketa #halabedi #jon aranburu #lantegi #proklama\n"Antolatzen hasitako garaian, ez genuen imajinatzen halako arrakasta izango zuenik Zapato Azulek"


Eusko Jaurlaritzak harreman ekonomikoa estutu nahi du Suediarekin - SPRI\nSPRI » Nazioartekotzea » Europa » Eusko Jaurlaritzak harreman ekonomikoa estutu nahi du Suediarekin\nEusko Jaurlaritzak harreman ekonomikoa estutu nahi du Suediarekin\nArantza Tapia sailburua, Euskadi-Suedia Foroan.\nArantza Tapiak, Eusko Jaurlaritzako Ekonomiaren Garapen eta Lehiakortasun sailburuak, azpimarratu du bai Euskadik eta bai Suediak industriaren aldeko apustua egin dutela. “Erreferentziazko eredua da guretzat”, adierazi du Bilbon eginiko Euskadi-Suedia Foroan. “Uste dut posible dela lankidetzarako bidea aurkitzea”, baieztatu du Suediako enbaxadore Cecilia Julin-ek. Carlos Marcosek, ABB multinazionalak Espainian duen kontseilari delegatuak, nabarmendu du Suediak eta Euskadik ”garrantzi handia ematen diotela berrikuntzari”.\nArantza Tapia, Ekonomiaren Garapen eta Lehiakortasun sailburua, Euskadi eta Suediaren arteko harreman ekonomikoak estutzearen alde agertu da, baita ere adierazi du Suedia erreferentziazko eredua dela berrikuntza arloan eta argi frogatu duela “posible dela norbere herrialdean fabrikatzea lehiakor izanez, enplegua sortuz, teknologiaren eta berrikuntzaren alde eginez eta balio erantsi handiko produktu eta zerbitzuak ekoitziz”. Horixe esan du sailburuak astelehen honetan Bilbon egin den “Euskadi-Suedia Foroan”, “Berritu nazioartekotzeko: industria adimenduna” izenburupean. Suediak Espainian duen enbaxadoreak, Cecilia Julin-ek, Arantza Tapiaren mezua baieztatu du: “Uste dut posible dela lankidetzarako bidea aurkitzea”.\nSPRI Taldearen (Ekonomiaren Garapen eta Lehiakortasun Sailaren menpe dagoen enpresen garapenerako agentziaren) laguntzaz antolatutako ekitaldi hori baliagarria izan da industriaren sektoreari aplikatutako berrikuntza eta nazioartekotzearen erronkez hausnartzeko, Suediako eta EAEko enpresen esperientzia eta lekukotzen ikuspegitik.\nSailburuak azaldu du Suedia dela I+G-n gehien inbertitzen duen EBko herrialdea, “bere BPGren %3,4 bideratzen baitu horretara, Espainiako Estatuak baino hiru aldiz gehiago”. “Erreferentziazko eredua da guretzat”, adierazi du. “Suediak, guk bezala, industriaren aldeko apustua egin du. Sinetsirik gaude posible dela geure herrian fabrikatzea lehiakor izanez eta enplegua sortuz, teknologikoaren eta berrikuntzaren aldeko apustua eginez eta balio erantsi handiko produktu eta zerbitzuak ekoitziz”.\nSailburuak segurtatu du Euskadik erakutsi diezaiokeela Suediari “herrialde fidagarria garela, ongi prestaturik gaudela eta ETE lehiakorrak ditugula”, industriaren aldeko apustua egin dugula -“frogatua baitago hori dela hazkunde ekonomikorako bidea”- eta “duela hamarkada batzuetatik hona serioski hartu dugula teknologiaren eta berrikuntzaren erronka”.\nCecilia Julin enbaxadoreak bere herrialdeko hazkunde eredua azaldu du. “Ez dakit berrikuntza suediarrik existitzen den, baina badugu arrakastatsua izan den eredu bat. Tradizio handia dugu berrikuntzan, hasi 1891n sortutako giltza ingelesetik eta gaur egungo plataforma digitaletaraino, hala nola Skype eta Spotify”.\nForoan parte hartu du baita ere Carlos Marcosek, ABB multinazionalak Espainian duen kontseilari delegatuak, zeinak nabarmendu baitu Suediak eta Euskadik ”garrantzi handia ematen diotela berrikuntzari”. Marcosek azaldu du industriak %21eko portzentajea duela euskal BPG-n eta 2020an %25eraino iritsi nahi duela; Suedian, aldiz, portzentaje hori %26koa da.\nABB multinazionaleko (Suediako enpresa talde handiena, 9.000 langile ditu eta horietatik 550 Euskadiko bi fabriketan daude) zuzendaritza-karguak adierazi du errotik sinesten duela “laugarren iraultza industrialean, aldaketa bezeroarengandik datorrelako. Sekula ez da izan hain erraza interkonektatuta egotea”. Marcosek iragarri du etorkizuneko industriak gauzen, pertsonen eta zerbitzuen interneten oinarrituko direla. “Gailu adimendunen bidez hartuko ditugu makinei buruzko erabakiak”.\nIdom enpresako (zeinak tranbiei buruzko bi proiektutan lan egin baitu Goteborg eta Lund-en eta orain Abiadura Handiko trenaren zati batean ari baita lanean) zuzendari Tomás Gonzálezek adierazi du Suediako lizitazio publikoak oso gardenak direla eta aurten 20.000 lizitazio publiko daudela. Gonzálezek argi esan du Suediako merkatuan sartzeko profesionaltasun maila handia behar dela. “Ezin dugu geure burua aurkeztu bigarren mailako profesionalak bagina bezala. Serioski hartu behar da Suediako merkatua eta erreferentziazko enpresak bazarete, merkatu handi bat aurkituko duzue. Bestela, seguruenik denbora alferrik galduko duzue”.\nAitor Cobanerak, SPRI Taldeko Teknologia eta Berrikuntzako zuzendariak, Eusko Jaurlaritzaren zeregina azaldu du, zeinak “industria arloko politika aktiboa bultzatu baitu 80ko hamarkadatik hona” eta gogoratu du nola orain dela 35 urte I+G-ko gastua “BPGren %0,001ekoa zela” eta orain, aldiz, %2,05 ingurukoa dela. “Teknologi zentroak sortzen hasi ginen, hau da, I+G-ko proiektuei laguntza ekonomiko garrantzitsua ematen eta 2000tik hona bio eta nanoteknologia bezalako sektoreetara dibertsifikatzen dihardugu”. Cobanerak esan du EAEko teknologi parkeek 14.000 langile enplegatzen dituzten 400 enpresa ostatatzen dituztela, eta enpresa horietan “enplegua %12 hazi dela krisia gorabehera”. Cobanerak esan bezala, orain erronka da espezializazio adimenduna garatzea, hau da, Europar Batasunaren zuzentarauei jarraiki, eskualde bakoitzak hobetu dezala ondoen egiten dakiena. Euskadik fabrikazio aurreratuaren, energiaren eta biozientzien aldeko apustua egin du.\nMalin Svensson-ek, Espainiarako eta Portugalerako bulego komertzialeko managerrak esan du Suedia “berandu iritsi zela iraultza industrialera eta lehiakorra izateko modu bakarra zela berritzaile izatea”, baita ere adierazi du arrakastaren giltza dela nazioartean zabaltzea. “Esportazioa gure BPGren %50 da”. Svensson-ek esan du Suediaren helburua dela 2025erako lider izatea Gauzen Interneten arloan eta 2030erako produktu aurreratuen arloan. Estrategia horri jarraiki, sei arlo hauek garatu behar dira: “ekoizpen iraunkorra, ekoizpen prozesu malguak, produktu birtualaren eta simulazioko produktuaren garapena, enplegatuen eta roboten arteko koordinazioa produktibitate handiagoa lortzeko, zerbitzuetan oinarritutako produktuak eta produktu integratuko prozesuak identifikatzea”.


L.S.B., Ana komiki elebidunaren istoriotxoen bilduma. Ana LGTBI izateak sortzen dizkion bizipenei umore onez aurre egiten dion emakume lesbiana da.\nKOMIKIAREN MAKETAZIO ETA INPRIMAKETA\nKomikiaren diseinua, maketazioa eta inprimaketa ezaugarri hauei jarraituz: - 2.500 ale -96 orrialde + azalak (100) - Kuatrikomia - 168 x 240 mm taimana - Azalaren akabera couche mate 250 gr. Barneko orrialdeen akabaera couche mate 100 gr. - azal arrunta fresatua - Tamaño 168 x 240 mm - Tapas couche mate 250 gr. Interiores couche mate 100 gr - Encuadernación rústica fresado\nORDAINSARIEN BIDALKETAK - KOMIKIAK ETA KAMISETAK\nOrdainsarien bidalketen kostua\nBANKU-TRANSFERENTZIEN KOSTUA ETA GOTEO.ORGeko ARTESARIA\nBanku-transferentzien kostua eta Goteo.org eko artesaria\nPROIEKTUAREN AURKEZPENERAKO TXARTEL/ORRI-MARKATZAILEEN INPRIMAKETA\nL.S.B.ANAren DISEINUAREKIN SERIGRAFIATUTAKO KAMISETEN INPRIMAKETA (ORDAINSARI GEHIGARRIA)\nL.S.B., Anaren diseinu esklusibo batekin serigrafitatutako 150 kamiseten inprimaketa. Emaria egiten duen orori oparituko dizkiegu aurrekontu hoberena lortzen badugu.\n1.000 ALE GEHIAGARRIREN INPRIMAKETA\nKomikiaren 1000 ale gehiagoren inprimaketa\nALE GEHIGARRIEN BIDALKETA\nInprimatutako 1000 ale gehiagarri horien bidalketa posta arruntaz\nKAIER GEHIGARRIA - KOMIKIAN 16 ORRIALDE GEHITU\nKomikiaren oinarrizko edizioari istoriotxo berriez osatutako 16 orrialde gehituko dizkion kaier gehigarri oso bat erantsi\n2. KAIER GEHIAGARRIA - KOMIKIAN BESTE 16 ORRIALDE GEHIAGO GEHITU\n16 orrialdeko kaier gehigarria duen edizioari istoriotxo berriez osatutako 16 orrialde gehituko dizkion kaier gehigarri oso bat erantsi\nOrain arte euskaratu ez diren istoriotxoak euskararako itzulpena\nKAIER GEHIGARRIAREN EUSKARATZEA\nKaier gehigarriaren 16 orrialdeetatik zortziren euskararako itzulpena\n2. KAIER GEHIGARRIAREN EUSKARATZEA\nBigarren kaier gehigarriaren 16 orrialdeetatik zortziren euskararako itzulpena\nISTORIOTXO ZAHARRAK KOLOREZTATU ETA MAKETATZEA\nOraindik kolorerik gabe zeuden Anaren istoriotxo zaharren koloreztatu eta maketatzearen kostuaren zenbatekoa\nKAIER GEHIAGARRIA KOLOREZTATU ETA MAKETATZEA\nLehen kaier gehigarria koloreztatu eta maketatzea\n2. KAIER GEHIAGARRIA KOLOREZTATU ETA MAKETATZEA\n2. kaier gehigarria koloreztatu eta maketatzeal\nGuztira € 5.100 € 9.500\nL.S.B. Ana, eguneroko egoerei umore onez aurre egiten dien emakume lesbiana pertsonai nagusia den komikien bilduma elebidunaren (euskara/gaztelania) argitalpenean datza proiektua. Komikietan LGTBI kolektiboarentzat garrantzitsuak diren gaiei heltzen zaie, hala nola armairutik ateratzearen prozesua, sexuaren bidez transmititzen diren infekzioak, transexualitatea, bisexualitatea, GIBaren kontrako babesa, gizartearen gaitzespena, egiazko maitasunaren bilaketa, eta abar. Komikia, beraz, emakume lesbianek emakume izateagatik ez ezik lesbiana ere izateagatik pairatzen duten ezikusgarritasun bikoitza nabarmentzeko tresna bilakatzen da.\nIrakurtzeko erraza den formato hau erabiliz, emakume lesbianen errealitatea gerturatuko diogu gizarte osoari baina bereziki gazteei, eta bide batez neska lesbiana nerabeei pertsona osoak bezala garatu ahal izateko gertuko erreferente baikorrak eskainiko dizkiegu, gehienetan zineman eta literaturan pertsonai lesbianekin lotuak ageri diren traumetatik urrun.\nDoan banatuko den argitalpen hau tresna lagungarria izango da Gehituk Euskal Herriko eskoletan eta kirol edo aisialdi taldeetan burutzen dituen Sexuafektibitate eta genero aniztasunaren inguruko tailerretan. Halaber, Latinoamerikan LGTBI arloan lan egiten duten elkarteen eskura jarriko dugu formatu digitalean eta, formatu eskuragarri eta eroso batean ohikoa ez den edukiari ahal den eta hedapen zabalena lortzeko asmoz, beste hizkuntza batzuetara itzultzen saiatuko gara.\n2013ko abendutik aurrera Gehituk kaleratzen duen lauhilabeteroko aldizkarian Teresa Castrok sortutako pertsonai lesbiko baten komikiak argitaratzen dira. Ana izeneko pertsonai honek baikortasun eta umore onez aurre egiten die lesbiana izanagatik LGTBI kolektiboarekin zerikusia duten bizi dituen hainbat egoera eta arazoei.\nIstoriotxo guzti hauek liburu bakar batean biltzeak lesbianitatearen gaia lantzen duen, irakurtzeko erraza den eta eduki interesgarriak dituen argitalpen bat eskura edukitzeko aukera emango digu eta aldi berean emakume lesbianen irudi baikorra islatzen duen eta askotan ezkutuan jarraitzen duen errealitate hau ikustaraziko digu. Dena den, LGTBI kolektibo osoaren bizi-baldintzak erakutsiko dizkigu, istoriotxoek kolektiboak pairatzen dituen hainbat gai ukitzen baititu.\nPaperezko edizio elebiduna Gehituk Euskal Herriko eskoletan, eta kirol eta aisialdi taldeetan burutzen dituen sexoafektibitate eta genero aniztasunaren inguruan burutzen dituen tailerretan tresna lagungarria izango da.\nPlanteatutako hizkuntza guztietako edizio digitalek (inglesa, frantsesa, alemana, katalana, galegoa, e.a....) LGTBI biztanlegoaren sare espezifikoetan argitalpenaren hedapena ahalbidetuko digute. Horretarako Gehituk sexuafektibitate aniztasun arloan eta Mugen Gainetikek elkarlankidetza arloan dituzten harreman-sareak erabiliko ditugu.\nIkusezintasun lesbikoari buruz hitz egitea topiko bat da dagoeneko, baino berez onartua dagoen zerbait baino gehiago ere bada. Lesbianen ikusezintasuna lesbianismoaren eremuan lan egiten dugun emakumeoi kezkatzen gaituen gai bat da, izan ere, gayen agerpen publikoa geroz eta nabariagoa izan, emakumeen lesbianen egoera orduan eta gehiago izkutatzen den sentsazioa ematen du.\nIkusgaitasunak gure gizarteko gure gizarteko lesbianen ahalduntzearekin lotura handia du. Zentzu honetan, ikusgaitasuna bi dimentsio dituen prozesu bat bezala ulertzera eramaten da, batetik indibiduala eta bestetik kolektiboa. Indibidualean, emakume lesbiana bere erlazioetan erabakitzeko eta kudeatzeko gai den pertsona bat bezala agertzen da, eta aldi berean ezin da ulertu kolektbotasunarik gabe, non emakume lesbianek beren eskubide eta interesen kontzientzia hartzen duten talde moduan.\nHortaz, gure errealitatearen ikusgaitasunean aurrerapausoak ematea ezinbetsekoa da, hau orokorrean izkutaturik dagoelarik gizartearen begietara, baina baita erreferente positiboak eta eraikitzaileak aurkitzen ez dituzten emakume lesbianen begietara ere. Izan ere, gure gertuko diren gizonezko homosexualei baino indar gehiagorekin momentu oro armairuan ikusezin egiten gaituen gizarte heteropatriarkalaisla da honako hau.\nArrazoi hauengatik, ikusezin diren emakume talde honi komiki formatuan ahotsa ematea dugu helburu. Horrela beraien errealitatea plazaratu eta, beraien orientzazio sexuala arauetatik kanpo dagoela pentsatzen dutenentzat beraien onarpen prozesuan lagunduko dieten erreferente baikor, atsegin eta hezitzaileak ematea nahi dira.\nHalaber, komikiak, hizkuntza bisual moduan, irakurtzeko ohiturarik ez duten pertsonei irakurketa errazten die. Honen bidez pertsonaiarekin azkarrago identifiikatzen dira eta hezitzeko eta beste errealitate batzuk erakusteko baliabide ezin hobea bihurtzen da.\nGaur egun anitztasun mota orori ahotsa eta lekua uzteko joera dute hedabide handi, zein alternatiboek. Berdin dio aniztasuna arauen kontrako sexoafektibitate espresioak, jatorria-etnikoak edo ezaugarri fisikoek sortutakoa izatea, berdin azaltzen dira hedabideetan zuriak ez diren pertsonaiak, edo musulmandarrak, gaiak, gizenak edo egokitzapen arazoak dituztenak. Joera hau sustatu beharra dago kulturak gure gizartearen aniztasun osoa erakutsi dezan. Zentzu honetan Antonio Altarribak, 2010ko Komiki Nazio-Saria jaso zuenak, L.S.B., Ana-ri buruz nabarmendu nahiko nuke: "...Oso lan interesgarria da, kronika pertsonala, belaunaldi baten adierazgarria, eta genero gaietan hedatzea Eta, batez ere, askatasunaren aldarrikapena."\nKanpaina honen helburu nagusia L.S.B.,Ana -ren istoriotxoen komiki-bilduma elebidunaren (euskara/gaztelania) 2.500 ale argitaratzea da. Ana LGTBI kolektiboko kide izateak sortzen dizkion bizipenei umore onez aurre egiten dien emakume lesbiana da. Bere sexuafektibitatea ezinbesteko osagai bezala hartuta suertatu zaizkion bizipenei aurre egiten dien pertsonai lesbiko baikorra da eta bere erreferenteak LGTBI kolektiboa osatzen duten letra guztien integrazioa eta ezagutza dira.\nArgitalpen hau Gehituk Euskal Herriko eskoletan, eta kirol eta aisialdi taldeetan burutzen dituen sexoafektibitate eta genero aniztasunaren inguruan burutzen dituen tailerretan tresna lagungarria izango da eta errealitate lesbikoaren ikusgarritasuna behar den edozein ekintzatan ere erabili ahal izango da.\nAurrekontu hoberena lortzekotan, zuriz editatutako istoriotxo zaharrenak koloreztatu eta remaketatuko dira, LGTBI kolektiboarentzako interesgarriak diren gaiekin Anaren istoriotxo berriekin (horietako batzuk oraindik argitaratu gabeak) gehituko dira paperezko edizioan 112 edo 128 orrialde osatu arte (lortutako diru-sarreren arabera) eta 1.000 ale gehiago inprimitako dira biztanle gehiagora helduz. Kasu honetan, ordainsari gisa kamiseta duten ekarpena egindako pertsona edo erakunde guztiek L.S.B.,Anaren diseinu esklusiboa duen trixerta gehigarri bat jasoko dute.\nBiztanlego guztia, GKE eta interesatutako erakunde guztien eskura jarriko dugu edizio digitala hainbat hizkuntzatan eta sexuafektibitate edo genero aniztasunaren inguruan lan egiten duten estatu zein Europa edo Latinoamerika mailako LGTBI elkarte eta taldee multzo zabal bati helaraziko diegu beraien proiektu eta tailerretan erabili ahal dezaten.\nEgitasmo honek emakume lesbianen, eta bide batez LGTBI kolektibo osoaren, presentzia normalizatzea du helburu, eskura dagoen hedabide erraz bat erabiliz. Emakume lesbianak gizartearentzat eta are lesbianentzat ikustezin bihurtzean sortzen den diskriminazio bikoitza, arauen kanpoko sexuafektibitatea bizi eta aldi berean emakumeak direlako pairatzen dutena, txikiagotu nahi dugu ere. Halaber, emakume lesbiana batek gizarte heteropatriarkalaren inposaketetatik at bere bizitza osotasunez garatzea lortu dezakela azaltzea, paperean erreferente baikor bat erakutsiz, proiektuaren helburu nagusienetakoa ere bada.\nTERESA CASTRO. 2013tik Gehituko Gehitu Magazine aldizkarian L.S.B. Ana istoriotxoak eginez parte- hartu dut boluntario moduan. Istoriotxo hauek, lesbiana batek umorearen bitartez, modu positiboan, LGTBI pertsonen ohiko arazoei aurre egin behar dien kontakizunak aurkezten ditu. Gainera, 2016an La gallina Vasca/ Euskal Oiloa hilabetekari satirikoan parte-hartzen hasi nintzen, izaera sozial eta politikodun hainbat umorezko tira eginez. Urteak daramatzat amateur moduan marrazketa, idazketa eta komikietan jarduten . Horri esker hainbat sari irabazi ditut, horien artean, Gipuzkoako Aldundiaren Artista berrien leihaketarako hautatua izatea. Nire lanari buruz gehiago jakin nahiz izan ezkero nire web-orriak bisita ditzakezu:\nteresacastrocomics.wordpress.com eta lesbianismoparaprincipiantas.tumblr.com\nTalde laguntzailearen inguruan:\nGEHITU, Euskal Herriko lesbiana, gay, bisexual eta transexualen elkarteak egitasmo hau babesten du sexu eta genero aniztasunari ikusgarritasuna eman nahi dion edozein instituzio eta elkarteetara GKE batek sortzen duen LGTBI aldizkari bakarraren argitaratzearen esperientziaren bitartez. Gainera komiki formatuan dagoen argitalpen berri honek gazte zein nerabeentzako irisgarriagoa den hizkuntza bisulagoa darabil. Elkarteko talde teknikoak, hortaz, material osagarritzat jo du Gehituk Euskal Herri osoan zehar ematen dituen formakuntza tailerretarako. gehitu.org/\nMUGEN GAINETIK. Gehiturekin hitzarmen bat sinatua duen garapenerako GKE bat da. Lankidetza honen bidez Hego Ameriketako LGTBI biztanleriaren diagnosi bat egin ahal izan da, datu hauek komikia digitalki zabaltzea ahalbideratuko dutelarik. mugengainetik.org/\nAUX MAGAZINE.Komikiaren bertsio elebiduna paperean maketatu eta inprimatzeaz arduratuko den enpresa da. Bizakian aski ezaguna den AUX Magazine hilabetekaria argitaratzen dute. auxmagazine.com/\nBai paperean, bai formatu elektronikoan LGTBI koletiboaren, eta bereziki, emakume lesbianen errealitatea ikusgarri egiten duen sexu eta genero aniztasunean oinarritutrako komiki baten doako argitalpena. CC lizentziapean – Aitortu-EzKomertziala-Creative Commons Lizentzia (sormenezko ondasun komuna), egiletasun errekonozimenduarekin eta erabilera komertziala ezin delarik egin.


Ongi pilotan eta oneski dantzatzen –\nEsana zuen Andoni Aretxabaletak dantza zalea zela. “Debutatzean utzi nuen. Gustatzen zitzaidan; kanpora eta irtendakoa naiz. Jende premia balego eta deituko banindute, ni prest nengoke plazara irteteko”. 2014an, Olaizolarekin bi-bitazko txapelketaren finalera iritsi ondoren egindako elkarrizketa batean azaldu zuen dantzan aritu zela pilotan profesionalki debutatu zuen arte. Bideoan ikus daitekeenez dantzarako trebetasunik ez du galdu urteotan. Arreba bikia txistulari zuela dantzatu dio aurreskua Bilboko Bizkaia pilotalekuan. Haurrak ikas zazue kantak dioen moduan, “ongi pilotan eta oneski dantzatzen”.\nIkusmina sortu du pilotariaren aurreskuak, kirolariak dantzarekin gero eta gutxiago lotzen baitira, nahiz eta dantzari eta kirolari onen adibideak badiren. Aretxabaletak dantzatu duen aurreskuaren formak ere arreta piztu du, Markina-Xemeinen, Zerutxu dantza taldean dantzatzen duten moduan dantzatu baitu. Azken urteotan agurra dantzatzeko egon den uniformizazioaren ondorioz hainbati arrotza gertatu zaio. Horren ardura dantzariona da, euskal dantzaren aniztasuna erakutsi beharrean, eredu bakar batera mugatzen ari baikara. .\nAbel Barriolak ere pilotan profesionalki debutatzerakoan utzi zuen dantza. Leitzako Aurrera dantza taldearekin aritzen zen Barriola, eta Leitza bertako ezpata-dantza ez ezik, gogoan zituen Lesaka eta San Migelekoa ere. Pilotari ematen zion intentzio bera jartzen zuen hanka altxatzen Barriolak, eta horrela, “saio batean kristoren zaintiratua izan nuela hanka altxatuta. Orduan erabaki nuen uztea”. Buruz buruko finala jokatu bezperan eskainitako elkarrizketan aritu zen dantzaz Abel Barriola eta hain zuzen “Dantzan hasi eta pilotan hazi” titulatu zuen artikulua Enekoitz Telleria kazetariak. Dantzaren onuren kontzientzia agertu zuen Barriolak: “Ni seguru nago dantza ume batentzako oso ona dela, koordinazioa-eta hartzeko. Beste dantzari on bat Arretxe omen zen, erraztasuna ematen du, beti izango da baldarragoa dantza egin ez duen norbait egin duena baino”. Izan ere, ohikoa izan da Luzaiden bolantak dantzatzen ikustea Fernando Arretxe, buruz buruko txapelduna izana.\nFernando Arretxe (ezkerretik hirugarrena) dantzan Luzaiden, 2002-03-31. Argazkia: Oier Araolaza – Dantzan cc-by-sa\nAndoni Aretxabaleta, Abel Barriola, Fernando Arretxe… Pilotari dantzarien edo dantzari pilotarien gaia berpiztu du egunotan Andoni Aretxabaleta pilotariak Aimar Olaizolari dantzatu dion aurreskuak. Aretxabaletaren aurreskuarekin gogoratu gara Iker Tainta pilotaria ere duela lau urte Lesakako plazan aurreskua dantzatzen ikusi ahal izan genuela.\ndantzariak, kirolariak, Pilota


ARKEOLOGI MUSEOA (Bilbao): Objektu bat, istorio bat\n2020/03/24 - 2020/04/30\nEREÑOZARREKO EZPROIAK (Ereño)\nEzproiak metalezko bi adar modukoez osatuta daude eta punta zorrotza daukate amaieran, zaldunaren oinetakoen orpora uhal batekin estutzen ziren. Bultzagarri moduan, ezproiekin zaldiak jotzeko edota xaxatzeko erabiltzen ziren. Bi ezproi hauetako bat, urrezko xafla batez dago gainestalia.\n2009ko indusketa kanpainan aurkitu ziren, gaztelu honen ikerketan erabilera eta eraikuntza fase ezberdinak ikusi ahal izan zirelarik: Gaztelua XI. mendean eraiki eta XIII. mendearen erdialdera arte erabilia izan zen. Orduan, bere hondakinen gainean, eliza bat eraiki zen hilerri batez inguraturik eta 1560.urtera arte erabili zen.


Bizigune programa sinatu dute - Oñati - Goiena.eus\nBizigune programa sinatu dute\nOihana Elortza 2006-02-13 17:06\nHerrian hutsik dauden etxebizitzak prezio babestuetan errentan emateko programa da Bizigune. 200 bat etxebizitza daude hutsik Oñatin. Bostekin adostu dute programa dagoeneko. Martitzenero egongo dira udaletxean informazioa emateko prest.\nMadrazok esan du programa honek bai jabeen bai errenteroen interesak asetzen dituela: jabeek hilabete oro jasoko dute errentako dirua eta etxebizitza egoera onean berreskuratuko duten ziurtagiria dute. Errenteroek, bestetik, babestutako prezioan ordainduko dute errenta. Bien arteko diferentzia, Jaurlaritzak ordaintzen du. Hauexek dira bataz besteko prezioak:\nJabeek jasotzen dutena: 560 euro\nErrenteroek ordaintzen dutena: 235 euro\nOñatiko etxebizitza hutsak\nAlkateak esan du herrian 200 etxebizitza inguru daudela hutsik, etxebibizitzen %3 inguru. Guztira, 4.800 etxebizitza ei daude, horietatik 4.000 herri barruan. Biztanleak, berriz, 10.700 inguru.\nHerria 13.000 biztanle izatera heldu daitekeelako, 1.200 etxebizitza berri egitea jaso zuten azken arau subsidiarioetan. Horietako etxe asko babestutakoak izango dira. Ugarkalde auzoko lehen 75 etxebizitza babestuak 15 egun barru zozketatuko dituzte. Etxebiden, Oñatin erroldatuta dauden 530 lagun daude apuntatuta baina gehiago dira etxebizitza Oñatin izateko interesa agertu dutenak. Ugarkaldeko lehen zozketan, 500 lagun sartuko dira.\nBizigune programan sartzen dira gutxienez urtebete hutsik dauden etxebizitzak. Oñatin dagoeneko bost etxebizitza sartu dituzte programan eta horietako hirutan errenteroak daude dagoeneko; beste biak tramitetan dabiltza.\nBizigune programari buruz edozer jakin edo galdetu gura duenak, martitzenero du aukera. Udaletxera etorriko dira ordezkari batzuk 09:45etik 13:00etara.


Menuan jartzen duenarekin bat ez datorren arraina zerbitzatzen du aztertutako bi jatetxetik batek - AZTI\nMenuan jartzen duenarekin bat ez datorren arraina zerbitzatzen du aztertutako bi jatetxetik batek\nEuskadiko 50 euro baino gehiagoko jatetxeetan hartutako laginen % 3a soilik ez zetozen bat jatetxeko menuak esandakoarekin.\nAZTI zentro teknologikoak gidatu du Espainiako HORECA sektoreko establezimenduetan arrainaren etiketatze desegokia ikertu duen lantaldea, Europako FOODINTEGRITY proiektuaren barruan.\nMeroak, bisigu ahogorriak, gelbak, mihi-arrainak, legatzak eta hegalaburrak dute okerreko etiketen portzentajerik handiena.\nProiektuaren helburua hau da: kontrol-sistemak aplikatzea sektoreak berak eta administrazioak, iruzurrik egin ez dadin eta azken kontsumitzailearen konfiantzak gora egin dezan.\n(Derion, 2018ko otsailaren 12an) Espainian aztertutako jatetxeen erdietan menuak jartzen duenarekin bat ez datorren arraina zerbitzatzen dute, AZTIk gidatutako ikerketaren arabera. Lehengaien eta osagaien benetakotasuna eta jatorria ziurtatzeko metodologietan espezialista da AZTI zentro teknologikoa. Europako FOODINTEGRITY proiektuaren barruan egin da ikerketa, eta arrain-mota hauetan detektatu du desbideratze gehien: mero, bisigu ahogorri, gelba, mihi-arrain, legatz eta hegalaburra.\nAzterketa egiteko —Espainian gai horretaz orain arte egin den zabalena—, 300 lagin baino gehiago jaso dira Espainiako 15 autonomia-erkidego nagusietako 204 jatetxetan. FOODINTEGRITY ikerketa-proiektu europarraren barruan aztertu dira menuak jartzen zuenarekin bat ez zetozen arrain-platerrak, eta gehien “ordezkatzen” diren arrain-espezieak zerrendatu. Proiektuaren azken helburua hau da: kontrol-sistemak aplikatzea sektoreak berak eta administrazioak, sektorea horrelako jokabideetatik babesteko eta azken kontsumitzailearen konfiantza areagotzeko.\n“DNA bidezko metodologia baliozkotu batez aztertu ziren laginak laborategian, jakiteko bat zetorren establezimenduetan zerbitzatutako arraina etiketek ziotenarekin”, azaldu digu Miguel Ángel Pardok, AZTIko ikertzaile eta elikagaien kalitatean, segurtasunean eta identitatean adituak.\nEuropar Batasunean, aztertutako hiru jatetxeetatik batek menuan jartzen duenarekin bat ez datorren arraina zerbitzatzen du ikerketako datuen arabera.\nEuskadiko jatetxeek notaz gainditzen dute\nEkonomiaren Garapen eta Lehiakortasun Saila, Elikagaien Kalitate eta Industriako Zuzendaritzaren ekimenez, eta arrantza-elikagaien trazabilitatea hobetzeko, AZTIk laginketa aleatorio estratifikatua egin zuen Euskadiko hiru probintzietako goi-mailako jatetxeetan (50 euro baino gehiagoko menuak). Emaitzak bai Espainia bai Europako media baino nabarmenki hobeagoak dira. Hain zuzen, hartutako laginen % 3a soilik (145 laginetatik 4) ez zetozen bat jatetxeko menuak esandakoarekin. Bere aldetik, Eusko Jaurlaritzak adierazi du analisia denbora -epe laburrean maila gutxiagoko jatetxeetan handitzeko bere interesa.\nElikadura-katearen segurtasuna bermatzea da FOODINTEGRITYren eginkizuna. Haren partaideak dira Europako 18 herrialdetako 60 kide, eta Txinako eta Argentinako kide bana. Europar Batasunak eta Eusko Jaurlaritzak diruz laguntzen dute proiektua.\n[iconbox icon=”PDF_Documents.png”]Etiquetado erróneo de pescado en el sector HORECA en España[/iconbox]\n[iconbox icon=”PDF_Documents.png”]Misdescription incidents in European mass caterer[/iconbox]


Erromesaldia – Katixa Agirre: habitat berria\nPublicado el Febrero 27, 2009 Autor adminCategorías artikuluak, habitat, UncategorizedEtiquetas habitat, hauteskundeak, medioak\nUn comentario en “Erromesaldia”\nFebrero 27, 2009 a las 11:03 am\nBeno. Egia esan, pixka bat txarto idatzi nuen.\n%15 erabakiak kontzienteak dira\n%85koak subkontzienteak. Beraz, oso lotuta emozioekin.\nEz dakit nola egiten dituzte kalkulo hauek baina hori esaten dute.\nAnterior Entrada anterior: Sautrelan, Los Angeles\nSiguiente Entrada siguiente: Habitat Larrabetzun (+ bonus track)


Zarauzko Triatloi Elkartea: "Eskerrik asko Bittor!" - - Zarauzkohitza.eus\nZarauzko Triatloi Elkartea 2018-12-25 16:21\nSanto Tomas egunez joan zitzaigun Bittor Uyarra. Zarauzko Triatloi Elkartearentzat pertsonarik inportanteena izan dena bere sorreratik: Triatleten aita, elkartekideon laguna eta Zarauzko Triatloi Elkatearen babeslea izan dena 20 urte baino gehiagotan.\nHerriko eragile garrantzitsua genuen Bittor eta Zarauzko Triatloi Elkarteari babesa eman behar ziola garbi zuen. Herriko jendea triatloi munduan babestu nahian, CODEAM enpresari esker, diru-laguntzekin lagundu izan zion elkarteari. Gaur egun, bere semeen gidaritzapean, babesletza honek jarraipena izaten jarraitzen du. Diru-laguntzez aparte, Elkarteko ekimen ugaritan parte-hartze zuen Bittor-ek, babesle izatetik haratago joanez eta izugarrizko gertutasuna erakutsiz. Hala nola, Zarauzko Triatloi Elkarteak urtero egiten duen kontzentrazio asteburua Ezkaraien, bere beste herrietako batean, kokatu zuen, taldearekin parte hartzen zuen Codeam-eko furgoneta eramaten, goizeko gosaria eta hamaiketakoa prestatzen ...\nAbenduak 23an Zarauzko Triatloi Elkartekoak eta familiaren lagunek irteera berezia burutu zuten. Familiari omenaldi gisa, Zarauztik abiatu eta Bittor-en emaztearen jaioterrirano (Azpeitiako Etxebeltz baserria) joan ziren. Bertan ziren familiarren esker ona jaso, argazkia atera eta Zarautz-era itzuliz. Behin, Zarautzen taldekide gehiago bildu ziren, eta berriz ere Munoan atera zuten argazkia.\nEkainean burutuko den 33. Zarauzko Triatloian omenaldi txiki bat egingo zaio Bittor-i: 1 zenbakia duen dortsalik ez da izango lasterketan, Bittorrena izango baita txapeldunaren zenbakia eta aurreneko zarauztarraren sariak ‘Bittor Uyarra saria’ izena izatea erabaki du Zarauzko Triatloi Elkarteko Zuzendaritza Batzordeak .\nEMAN DIGUZUN GUZTIA EZIN IZANGO DUGULAKO SEKULA ITZULI. ESKERRIK ASKO GUZTIARENGATIK BITTOR!!!\nIgeritik atera eta zure besoak begi aurrean,\nbizikletan pasa eta zure oihuak airean,\neta korrika zigordia kaletik pasatzean zure aupada bizkarrean.


[EU] [ES] [EN]\nAlboka S.Coop enpresak ez du bere gain hartzen edukiak gaizki erabiltzetik datorren ardura eta erreserbatua du datu horiek nahi dituenean eguneratzeko, ezabatzeko, mugatzeko edo sarbide mugatuarekin aldi baterako edo behin betiko jartzeko eskubidea.\nAlboka S.Coop enpresak ez du bere gain hartzen hirugarrenek haien esteketan orri hauei erreferentzia eginez dituzten edukietatik datorren erantzukizuna.\nAlboka S.Coop enpresak ez du bere gain hartzen birus informatikoak dituzten ordenagailuak erabiltzetik sor daitezkeen segurtasun-akatsen erantzukizuna. Enpresak ez du hartuko nabigatzaileak gaizki funtzionatzetik edo nabigatzailearen bertsio eguneratu gabeak erabiltzetik sor litezkeen ondorioen ardura.\nWeb orri honek Alboka S.Coop enpresaren baimenik gabe erreproduzitzea, kopiatzea, erabiltzea, banatzea, merkaturatzea, publikoki zabaltzea edo web orri hauetako informazioarekin egin daitekeen beste edozein ekintza indarrean den legeriak zigor lezakeen arau-haustea da.


SEALOCK kanpoko ekipamendu iragazgaitzetan liderra da - Shenzhen Yi Fu Long Trade Development Co., Ltd.\nSealock eskala handiko poltsa iragazgaitzen fabrikatzailea da, hamar urteko esperientzia duena. Poltsa iragazgaitzak, estiloak, diseinu onak, kalitate onekoak eta% 100 iragazgaitzak eskaintzen ditu. Sealockek normalean TPU eta PVC materialak erabiltzen ditu, kalitate handiko kremailera iragazgaitzak edo kremailera hermetikoak, eta gero maiztasun handiko tentsioa erabiltzen du poltsa iragazgaitza sartzeko. Sealock-ek sortutako poltsa iragazgaitzak ez ditu estenopeien, josturarik eta% 100 iragazgaitzaren ezaugarriak.\nTPU poltsa iragazgaitzaren ezaugarriak TPU poltsa iragazgaitzak materialaren beraren ezaugarri batzuk heredatzen ditu. Adibidez:TPUren erreakzio-osagai bakoitzaren ratioa aldatuz, gogortasun desberdina duten produktuak lor daitezke, eta gogortasuna handitzen den heinean, produktuek elastikotasun eta higadura-erresistentzia ona mantentzen dute.\nTPU material termoplastikoa prozesatzeko ohiko metodoen bidez prozesatu daiteke, hala nola injekzio bidezko moldaketa, estrusioa, egutegia eta abar. Aldi berean, TPU eta zenbait polimero material elkarrekin prozesatu daitezke propietate osagarriak dituzten urre polimerikoa lortzeko.\nTPUaren beira-trantsizio-tenperatura nahiko baxua da, eta oraindik ere elastikotasun, malgutasun eta beste propietate fisiko onak mantentzen ditu ken 35 gradutan. Olioari, urari eta moldeari erresistentea da. TPU elastomeroen propietate mekanikoek honako hauek dira nagusiki: gogortasuna, trakzio-erresistentzia, konpresio-errendimendua, urratu-erresistentzia, erresistentzia eta urradura-erresistentzia, flexio-erresistentzia, etab., TPU plastiko elastikoen propietate mekanikoak, berriz, hauetaz gainErrendimenduaz gain, ebakidura erresistentzia eta inpaktu energia handiagoak daude.\nSealock-ek, oro har, TPU materialak erabiltzen ditu poltsak iragazgaitzak egiteko. Poltsa iragazgaitzezko marka orokorrek nylonez edo mihiseez egindako poltsa iragazgaitzak deitzen direnekin alderatuta, sealock poltsa iragazgaitza besterik ez da onena! Nylon edo mihisezko poltsa iragazgaitzak arazoak izaten dituzte, hala nola ur-ihesak, ura isurtzeak, zuritzeak, etab. Orokorrean, ezin dute jasan kanpoko kirolen zozketa. Efektu iragazgaitz sinbolikoa baino ez dute, tofu proiektuak bezala. Orokorrean, nylonezko poltsa iragazgaitzak ez dira egokiak ordenagailuen poltsak iragazgaitzak egiteko, mendizaleen poltsak iragazgaitzak eta kanpoko beste ekipamendu iragazgaitzak egiteko. Ur-ihes bat dagoenean, ordenagailu eramangarriak eta iPad-ak bezalako balio handikoak hondatuko direlako!Batzuek diote Sealock-ek ez dituela poltsa iragazgaitzak ekoizten, bizitza salbatzeko poltsak baizik! zergatik?\nBehin, zazpi emakume eder zeuden aire librean ibiltzen, ehunka kilometro arnasa batean ibiltzen, eta zazpi emakume eder guztiek izerdi kiratsa bota zuten. Denek sentitu zuten jada ez zirela andre baten modukoak, “izerdi femeninoa” baizik. ". Gai honengatik kezkatuta zeudenean, bat-batean denen begiak argitu egin ziren, eta denen aurrean ibai garbi bat agertu zen. Denok, begira iezadazu, begiratzen zaitut, eta gero ingurura begiratu eta beste pertsonarik ez zegoela ikusi nuen. , zazpi emakume baino ez.Ondorioz, denek arropa erantzi eta ibaira salto egin zuten.Garbiketa handia egin zen.Ordubete geroago,bi minutu geroago, eta bat-batean neska batek laguntza eske oihukatu zuen ibaiaren erdian. Denak zeuden. harrituta, denak ez baitzegoen.Igeri egiten dakite, denak ibai ondoan geratzen dira, baina inork ez daki noiz korrika egin zuen laguntza eskatzen zuen neskak ibaiaren erdira.Larrialdi batean, bat-batean, gizon bat entzun nuen oihuka: «Harrapatu». Guztiek atzera begiratu zuten eta txundituta geratu ziren.Gizakia Cowboy zela, eta bota zutena Sealock poltsa iragazgaitza zela.\nBizikleta iragazgaitzaren ezaugarriak


naiz.info - ig., 2017-07-30 08:50\nHasi eta buka, Sky nagusi\nBerria: kirola - ig., 2017-07-30 00:00\nErabatekoa. Mugarik gabekoa. Halakoxea ari da izaten Sky taldearen nagusitasuna azken urteetan. Lasterketa bat begiz jotzen duenean, gupidarik gabe menperatzen du. Ezer gutxirako balio izaten dute gainontzeko taldeen ahaleginek. Britainiarren tiraniak ez baitu arrakalarik izaten. Horren lekuko izan zen, kasurako, aurtengo Frantziako Tourra. Lehenengo egunean lortu zuen maillot horia Skyk, eta ...\nAitortza Haimar Zubeldiari, agurrean\nEgun ezin bereziagoa izan zen atzokoa Haimar Zubeldiarentzat. Izan ere, Donostiako Klasikoan lehiatuta hartu du erretiroa txirrindulari usurbildarrak, 40 urterekin, bizitza erdia punta-puntan aritu ondoren. Klasikoa hasi baino lehen eta amaieran, merezitako aitortza egin zioten. Amaierakoa izan zen bereziki hunkigarria, aitak jarri baitzion txapela. Zubeldia «oso eskertua» azaldu zen. ...\nLan handiaren baitan, hutsa\nHogei minutuan zenbat pala kolpe ematen dizkio arraunlariak arraunari? Zenbat aldiz etzaten da, eta berriro jaiki? Zenbat bider joaten da uraren bila arraunarekin, eta zenbat aldiz uzten du? Lan mardulak dira horiek denak, zenbaki kopuru handikoak. Zer dira, bada, horien aldean hiru ehunen? Hutsaren hurrengoa; lan handiaren baitan, ezer ez.Traineru baten luzeran, zenbat da hiru ehunenen ...\nSan Juanek ia erabakita utzi du Euskotren liga, Getxon irabazita\nBaziren erantzun beharreko galderak atzo Getxon, Euskotren ligako bosgarren jardunaldian. Euskadiko Txapelketan sortu ziren asteartean, Hibaikak San Juani aurrea hartu eta gero. Pasaitarren erantzuna irmoa izan zen, berriz ere garaipenaren bidera itzuli baitzen atzo. Bistan da txapelketako kolpeak ez diela txarrerako eragin. Beste erantzuna Hibaikak eman behar zuen, ea gai izango ote zen bizpahiru...\nBosgarren urrezko domina lortu du Ledeckyk\nIGERIKETA. Katie Ledekcyk ikusgarri jarraitzen du Budapesten, Munduko Txapelketan. Igerilari estatubatuarrak urrea irabazi zuen atzo 800 metrokoan, txapelketako bosgarrena. Horrez gain, zilar bat ere badu. Haren herrikide Caeleb Dressel izan zen atzo beste izarra, hiru urre irabazi baitzituen arratsaldean, 50 metrokoan, 100 metro tximeletan eta 4x100 txandakako mistoan. \_t\_t\nLapurdik lidergoa sendotu du, Algortan nagusituta\nARRAUNA. Lapurdik ondo baliatu zuen atzo Algortan Hibaika eta San Juan B ez zirela aritu, eta nagusitasunez irabazi zuen. Beraz, lehen postuan sendotu da KAE 2 ligan. Gipuzkoako Ligan, berriz, Deustuk irabazi zuen estropada ez-puntuagarria, Lekeition. Han ariko dira gaur KAE 1 ligakoak.\nGarbiñe Etxeberria izango da Realeko kirol zuzendaria\nFUTBOLA. Realak aldaketak egin ditu antolaketan. Hala, Garbiñe Etxeberria izango da aurrerantzean kirol zuzendaria. Xabi Illarreta, berriz, idazkari tekniko izango da. Azkenik, Aintzane Encinas jokalari ohiak zuzenduko ditu lan saio berezituak klubarekin hitzarmena duten taldeekin.\n"Gabonak Bilbon" gidan eskaintza oparoa topatuko dugu\nIncoesako langileek bilera eskatu diote Arantza Tapiari\nIncoesako langileek 198. greba eguna dute gaurkoan. Hilabete luze hauetan ugariak izan dira langileek burutu dituzten mobilizazioak eta protestak. Bizkaiko Foru Aldundiaren, Batzar Nagusien eta beste hainbat erakunde publikoen ateak jo dituzte, afera honetan inplikatu eta dagozkien erantzunkizunak euren gain har ditzaten eskatzeko. Gaur, Eusko Jaurlaritzari zuzendu dioten mezuan, Arantza Tapia Ekonomia Garapenerako eta Lehiakortasunerako sailburuari Euko Jaurlaritzak emandako diru laguntzen nondik norakoak argitzeko eskatu diote.\nGitarren doinuaz dantzatzeko jotak Aiko taldearen eskutik\nAiko taldeak Soken Dantza deituriko diskoa aurkeztu du. Alvaro Garcia taldeko gitarristak hartzen du protagonismo guztia, berak konposatu eta interpretatu baititu dantzarako 12 doinu soilik gitarra erabiliz.


martxoa | 2019 | Hitzen uberan | Page 2\nNola hasi zinen idazten? Zein erreferentziarekin? Zein erreferentzia irakurriz? Zerk bultzatuta? Ni nerabe garaian hasi nintzen. Nortasuna osatzen doan bide horretan, zaletasunak zein diren bilatzen duzu. Irakurzale banintzen, baina barruak eskatzen zidan esateko neukana ailegarazi nahi nuela, eraren batera edo … Continue reading →\nHona hemen Gabriel Aresti ipuin lehiaketaren oinarriak, osorik. Gehienez 15 orriko lanak aurkez daitezke, hilaren 30a baino lehen. Irabazleak 3.500 euro eskuratuko ditu, eta, akzesitaren irabazleak, berriz, 1.750. OINARRIAK 1. Bilboko Udalak GABRIEL ARESTI IPUIN LEHIAKETAREN XXXVI. edizioaren deialdia egin … Continue reading →\nAlbiste honen uberan: Naiz: Kalean da “Deklaratzekorik ez” Beñat Sarasolaren lehen eleberria Berria: Arrastaka doazen borrokak\n“Egia esan, idazteak ez du tarte handirik izan nire bizitzan azken urte hauetan, nahiz eta idazteari inoiz ez diodan utzi. (…) Urte hauetan bi seme izan ditut eta zaintza lanetan aritu naiz. Niretzako oso denbora gutxi izan dut, eta barne … Continue reading →\nZein izan zen liburu honen lehen izpia? Goizalde Landabaso: Guk bagenuen harremana, email edota whatsapp bidez, eta pentsatu genuen elkarrekin zerbait egin genezakeela. Buelta asko eman ostean pentsatu genuen gutun-trukaketarena interesgarria izan zitekeela. Batez ere eskutitzak patxada eskatzen dizulako; patxada … Continue reading →\nBilbora joaten naizen aldiro Aresti gogora ekarri ohi dut, edo agian etortzen zait, auskalo. Ez da harritzekoa Aresti baita nire oso txikitako euskaltzaletasunaren onarria zein helburua. Arestiren adibidearen beharrean gaur egun ez litzaidake posible, nekez, kostata, ezagutzen dugun kaletarra bainoago … Continue reading →\nIrakurrieran saioko lantaldeak eta Hitzen Uberaneko webgunekoak hanbat kontu jorratu dituzte elkarrizketa honetan: webgunearen beraren ibibidea, atalak, kolaborazio motak… eta horiekin batera, literaturaren egoeraz ere solastu dira. Jarraian entzun dezakezue saioa osorik:\nHonatx Kulturaz Azpeitiko Kultur Mahaiaren Kooperatibak helerazi dizkigun oinarriak: AZALPENA Kulturaz Antzerki Sormen Egoitzak, euskal antzerkigintza bultzatu eta sormen prozesuak babestu asmoz Azpeitiko Kulturaz Kultur Kooperatibak sortutako proiektu bat da. Ekimenak honako helburuak ditu: ● Euskal eta batik bat euskarazko … Continue reading →\nNola iristen da emakume gorputz bat bertsoraino? Horixe galdetu ei zion behinola Itziar Okariz artistak Uxue Alberdiri, eta galdera hori buruan bueltaka zerabilela ekin zion gerora Kontrako eztarritik izenburu pean argitaratu duen lana osatzeari. Gaur egun plazetan dabiltzan emakume bertsolarien … Continue reading →


Korrikaren koreografia entsaia ezazu, korrikatxiki badator eta! – Artxandape Ikastola\nHona hemen Korrika 22ren koreografia. Entsaia ezazu, Korrika Txikirako: Aurrera!\nGogoan izan, beheko torlojuaren bidez bideoaren abiadura alda dezakezula; entsaiatzeko motelduz.\nAurreko albisteaKorrikaren 22. Edizioa girotuko duen auzoko kultura astean parte hartu apirilaren 1etik 10eraHurrengo albisteaArtxandapeko 2 bideo sarituak izan dira Jazotakoa jasoren aurtengo edizioan


KOOPERAROCK, diziplina anitzeko kooperazioa DSS2016ren baitan – OVES-GEEB\n23 martxoa, 2016 | Kategoriarik gabe\nUneko orria KOOPERAROCK, diziplina anitzeko kooperazioa DSS201...\nLankik ondo menderatzen du kooperatibismoaren gaia, baina kasu honetan proiektuak ñabardura berezi batzuk ditu: umeekin ere lan egingo da eta lanketa guztiaren emaitzarekin antzezlan bat plazaratuko da udazkenean. Horretarako, Teatro Paraiso-rekin elkarlanean dabiltza. Azkeneko hogeitamar urteetan eraldaketa soziala antzerkiaren bitartez gurean eta atzerrian bultzatzen ari den talde gasteiztarra. Proiektuaren ezaugarriek eta diziplina desberdineko eragileekin lan egiteak Lankiko zuzendari den Eneritz Pagaldayren hitzetan, asko aberastu du proiektua: “Kooperarock pentsatzeak, diseinatzeak eta gauzatzeak ahalbideratzen digu logika eta lan egiteko modu oso desberdinak elkarrizketan jartzea”.\nLankik proiektuaren diseinu osoa egin du eta gizarteratze lan estandarra landuko du eta Teatro Paraiso konpainiak berriz, Lankik antolatutako ekintzetan parte hartu eta Lehen Hezkuntzako haurrei zuzendutako antzezlana gauzatuko ditu. “Bi eragileok elkarri elikatzen diogu, ez dira bi bide paralelo; umeekin lanketa egiterakoan ondorio batzuk helduen lanketara eraman nahi ditugu eta helduenetatik umeenera ere zubia egitea, haurrei ezagutza ere transmitituz eta helduekin ere alderdi emozionala landuz” azaldu du Pagaldayk.\nProiektuaren baitan aurreikusi diren ekintzak lau gaien inguruan ardaztuko dira: hezkuntza, lana, eraldaketa soziala eta elkartasuna. Kooperatibigintzaren hastapenetan abiapuntu eta oinarri izan direnak. Horretarako, Deustuko Unibertsitatea, UPV/EHU eta Mondragon Unibertsitateko ikasleekin hausnarketa eta elkartrukerako guneak sortuko dira, ekintzailetasun soziala eta ekonomia alternatiborako urratsak REAS eta Olatukoop sareekin egingo dira eta ekainero Lankik antolatzen dituen Kooperatibigintza Topaketetan ere izango du lekua proiektuak, besteak beste. “Ekimen honek balio digu, baita ere, gure arteko sareak sortu eta aurretikako harremanak biderkatzeko; elkarrekin bidea egiten jarraitzeko, alegia”, ondorioztatu du Eneritz Pagaldayk.\nProzesuaren nondik norakoak herritarrekin partekatzen ari dira ere dagoeneko, sare sozial eta webguneez gain, ARROSA Irrati Sarearen kide den Info7 irratia eta ARGIArekin bideratutako elkarlanari esker.\nProiektuak iraunkortasunarekin duen konpromisoari erantzunez, 2016a pasa ostean ere antzezlanak Euskal Herriko agertokietan jarraituko du eta, bestetik, antolatutako ekintzetako testigantzak eta emaitzak ere formatu ezberdinetan jaso eta zabalduko dira eragile, erakunde eta herritarren artean.\nLankidetzaren Ikertegia (LANKI)\n« Itsas Alpeetan igogailuetan liderra den enpresa erosi du ORONAk\nEkainak 11, Beterriko Ekonomia Sozial Eraldatzailearen Feria ospatuko da »


Berriola - Hizkuntza aniztasuna lantzeko programazio didaktikoa sortu du Euskaltzaleen Topaguneak\n2016 URT. 28\nAzken eguneraketa 2016 URT. 28 - 08:21\nIkasgelan dauden hizkuntza eta kultura ezberdinei leku egiten ahalegintzen da unitatea, ikasleek dakitena elkarri erakusteko aukera emanez edota bere jatorria, hizkuntza eta kulturaren berri emango duen gurasoren bat ikasgelara gonbidatuz. Haur bakoitzak hizkuntzekin duen harremana sendotzeko aukera eskaintzen du programazio didaktiko honek.\nTolosako Hirukide ikastetxeko LH3 haurrek baliatu dute dagoeneko unitate didaktikoa eta emaitza positiboa izan da.


Eskolako Agenda 21ekin bat egitea erabaki dugu eta horrekin gure ikastetxeko eta gure udalerriko ingurumen kalitatean zerikusirik duten gaietan parte hartzeko, lan egiteko eta erabakiak hartzeko asmoa dugu. Gure ikastetxea zein gure udalak ingurumen kontuetan eredugarriak izatea nahi dugu eta, hori lortzeko, gure esku dagoen guztian ekingo diogu.\nHorretarako ikasturte bakoitzean gai berri desberdin bati ekingo diogu, eta ikasturtean zehar hartutako erabakiak hurrengo urteetan ere betetzen jarraituko dugu. Aurten biodibertsitatea eta aniztasun kulturala gaiak landuko ditugu.\nDagoeneko hasi gara lanean! Gainera aurten LHko ikasleekin Patruila Berdea sortu dugu eta DBHkoekin, aldiz, eko-ordezkarien batzordea! Gure ikastetxea jasangarriagoa bihurtzeko lanean ari gara jo eta su!\nAldi berean, guztion artean gure ikastetxeetan zein bere inguruan biodibertsitatearen eta aniztasun kulturalaren egoera aztertuko ditugu. Biodibertsitatea eta aniztasun kulturala, gizateriaren ondare eta garapen faktore gisa sustatu nahi ditugu. Izan ere, biodibertsitateak eta kultura-aniztasunak gure aukerak zabaltzen ditu; garapen iturrietako bat da, ekonomia hazteko ez ezik, bizimodu intelektual, afektibo, moral eta espiritual egoki batera iristeko ere bai.\nGure irakasleek, biodibertsitatearen eta aniztasun kulturalaren inguruan jakin behar dugun guztia ikasteko jarduerak prestatuko dizkigute. Gai batzuk planeta mailakoak izango dira: munduko biodibertsitatearen egoera, bere galeraren kausak eta ondorioak, munduko aniztasun kulturalaren balioa, horrekin erlazionatutako gatazkak eta abar. Beste gai asko, herri mailakoak izango dira eta honela, gertuko egoera hobeto ezagutzeko aukera izango dugu.\nIkasten dugunarekin, guztien artean ikastetxerako plan bat egingo dugu: Helburua zera izango da: ikastetxeko biodibertsitatea areagotzea eta honen garrantziaz ohartzea, eta eskolan daukagun aniztasun kulturalaz jabetzea eta elkar ezagutza bultzatzea. Proposamenak guztiok egingo ditugu eta Eskolako Agenda 21 batzordearen laguntzaz plan bat bideratuko dugu. Plan hori gauzatzeko ardurak banatuko ditugu, argi utziko dugu zertan konprometitzen garen eta nola berrikusiko ditugun noizean behin planaren nondik norakoak.\nHorrela, inguruko biodibertsitatearen ezaguera eta babesa indartzeko eta herriko zein eskolako aniztasun kulturala zaintzeko eta balioesteko proposamenak aurrera eramango ditugu. Plana ez da ikastetxeetako hormen artean geldituko: gure familientzat ere prestatuko ditugu gomendioak eta gu saiatuko gara etxean ere ikastetxean erabaki ditugun konpromisoak eta erabakiak gauzatzen.\nBukatzeko, gure lanaren beste atal garrantzitsu bat herriko Agenda 21en parte hartzea da. Nola? Gure portaera aztertu ondoren, zentzuz eta irudimenez jokatzeko konpromisoa hartuko dugu eta helduei eta Udalari helaraziko dizkizuegu, udal foroan. Konpromisoez gain, udalari eta hiritarrei proposamenak aurkeztuko dizkiegu, arazoen konponbidea gure esku ez dagoen kasuetan gure iritzia ere kontuan har dezaten.


EH Bilduk jarraituko du alkatetzan, gehiengo osoa eskuratu ondoren - Zizurkil - Tolosaldeko ataria\nEH Bilduk jarraituko du alkatetzan, gehiengo osoa eskuratu ondoren\nTolosaldeko Ataria 2019-05-27 09:35\nZizurkilen sei zinegotzi lortu ditu koalizioa abertzaleak, duela lau urte bezainbeste, eta ordezkaritza jaitsi du EAJk, lautik hirura; PSE-EEk bikoiztu egin du zinegotzi kopurua.\nAldaketarik ez da izango Zizurkilen, nahiz eta aurpegi berri batek gidatuko duen udala datozen lau urteetan. Iker Urruzola EH Bilduko hautagaia izango Zizurkilgo alkatea, 2023ra bitarte. Gehiengo absolutua lortu du koalizio abertzaleak, eta «pozik» agertu da Urruzola: «Aurreko udal taldeak egindako lanaren isla da emaitza, eta baita herri mailan egiten duen lanaren emaitza ere. Botoen kopuruak nabarmen egin du gora».\nUrruzolarekin batera, zinegotzi izango dira Zizurkilen EH Bilduko Maite Amenabar, Iban Lizarraga, Matti Navas, orain arteko alkate Joxe Mari Luengo eta Xabier Pellejero.\nEAJk hiru zinegotzi eskuratu ditu Zizurkilen. Trini Altimasberez jeltzalea izango da oposizioko burua eta, berekin batera, udal ordezkari izango dira Marian Lazkano, orain arteko zinegotzi jeltzalea, eta Elixabete Bello. Lazkanoren hitzetan, uste baino boto gutxiago eskuratu ditu EAJk. «Gehiago espero genuen, alderdi sozialistak zinegotzi bat igo du eta guk bat galdu. Irabazleei zorionak ematea besterik ez zaigu geratzen. Oposiziotik ere Zizurkilen alde egin daiteke eta horretan jardungo dugu».\nPozik agertu da Josean Sanchez PSE-EEko alkategaia, duela lau urteko emaitzak hobetu baititu. Alderdi sozialistak zuen zinegotzi bakarra zen orain arte Sanchez,eta orain, ondoan izango du beste zinegotzi bat: Conchi Fernandez. «Geure buruari jarri genion helburua bete dugu», esan du Sanchezek. Lehen irakurketa egin nahi izan du zinegotzi sozialistak: «Lau urteotan lan egin dut, eta ikuspuntu sozialistatik Zizurkilen zer esana badugula uste dut. Egindako lana ikusi dute herritarrek eta pozik nago horregatik».


Albisteak - Diario de Noticias de Navarra\njuanra madariaga 08.12.2020 | 00:39\nAlbiste hori hartu zuen EITBk eta bestelako estiloa eta traza emateko gogoz, bertako esataria ikusi nuen arbela eta guzti, Gabonzahar egunean eta inguruko egunetako afal orduetan zenbat izango ote ziren jendeari galdezka. Eta jendeak errotuladorea hartu eta hala-moduzko laukizuzenean marrazten zuen osabaren, amamaren edota koinatua gorrotatuaren tokia, eta gero kontu friboloekin hasten ziren inolako lotsarik gabe: € Bada, honi esango diogu kalean gelditzeko€ Baaaaa amama non jesarriko dugu? Gasteizkoak ez dira aurten etorriko... Gu zazpi gara eta ez dut uste Udaltzaingoa etxean sartuko denik... Eta horrela. Zur eta lur lotu nin-tzen. Abstrakzio ariketa egin eta problematika hori benetan ulertu nahi nuen, baina ezin.\nEta buruan bueltaka hasi zitzaizkidan makina bat itaun. Hori al da albiste bat osatzeko modua? Edo areago, hori da albiste bat? Kontu hori albistegarria da? Hots, garrantzizkoak dira zer-nolako katramilak izango dituen populuak salbatu behar dugun Gabonetako otorun-tzak betiko moduan egiterakoan? Erridikulua iruditzen zait. Bizi ari garen esperpentoarekin horrelako albisteak osatzea hutsalkeria borobila iruditzen zait. Hori al da kontu inportantea tabernariak eta beste langile askok Gabon dontsuak nola pasatuko duten ez dakitenean, pandemia hondatzaile honek dena izorratu dienean? Askoren oinarrizko ekonomiak deuseztatu eta milaka eta milaka lanpostu desintegratu diren garai honetan, Gabonetako argiak eta afariak dira konturik interesgarrienak? Ez ote da fribolitate hutsa, geure zaurgarritasunaren erdian, horrela mintzatzea? Eta benetan, hain beharrezkoa da garai honetan familiar guztiak juntatzea, guztiok babestu behar garenean?


ESKk ezinbesteko arrazoiangatik ERTEa aurkaratu egin du - Telefónica Movistar | sindicato ESK sindikatua\n2020 apirilak 27\nBere garaian jakinarazi genizuen ESK-k Elecnorren duen atal sindikaletik gure zerbitzu juridikoen txostenaren zain geundela enpresak aurkeztutako ezinbesteko arrazoiengatik ERTa aurkaratzen genuen ala ez erabakitzeko, hasiera-hasieratik esaten baikenuen ez zegoela horretarako arrazoirik, eta hala jakinarazi genion enpresari, eta argi dago ez ziola jaramonik egin gure gomendioari.\nTxosten horren berri izan ondoren, eta Gipuzkoa eta Bizkaiako atal sindikalen batzarra egin ondoren, aho batez erabaki dugu ERTEaren aurkezpenaren aurka egitea, halabeharrezko arrazoiengatik.\nGogora dezagun aurkaratze horren aurrean hainbat egoera daudela:\nAlde batetik, aukera dago (zoritxarrez, egingarriena, administrazioek patronalari mesede egiteko duten joera historikoa ikusita) gure aurkaratzea atzera botatzeko, eta horrek ez dakar aldaketarik ERTEari dagokionez.\nBestalde, administrazioak ESKren inpugnazioa aintzat har dezake, eta, dagozkion errekurtsoak aurkeztu ondoren, baliogabetzat jo daiteke, eta enpresak itzuli egin beharko die langileei ERTEn egoteagatik deskontatutako diru guztia, bai eta dagozkien kotizazioak ere. Hau da, egoera baliogabe deklaratzeagatik ERTE hori egon ez izanaren antzekoa izango litzateke.\nEzin dugu ahaztu oraindik Administrazioak berak "bota" dezakeela ERTE hori; izan ere, baliteke kaosaren eta ebatzi beharreko espedienteen gainkargaren barruan modu irregularrean aurkeztutako ERTEak "lupaz begiratzen" hastea, hala nola Arcelor/Mittalen aurkeztutakoak Euskal Herrian, edo Burguer King dendakoak Estatu mailan, non agintariek hauts ona eman baitiete Legezkotasuna Estatuaren laguntzak iruzurrez jaso ahal izateko, eta enpresei laguntza horiek izapidetzea ukatu diete\nAzken bi kasu horietan, ondorioek kostu oso handia izan dezakete Elecnorren kasuan, eta, beraz, enpresak bakarrik izango du erantzukizuna kostuak aurrezteko maniobra bat egiten saiatzeagatik.\nGogora dezagun enplegu-erregulazioko espediente honek 660 pertsonari eragiten diela estatu mailan, eta enpresak eragindako langile guztien soldatak% 100ean eguneratu beharko lituzkeela, ezinbesteko enplegu-erregulazioko espedientea hasi zen egunera arteko atzeraeraginarekin. Hau da, ez legoke inolako kosturik langileentzat. Enpresak bere gain hartu beharko lituzke gastu guztiak.\nEta, bien bitartean, 660 langilek ez dute langabeziaren diru-sarrerarik, burokrazia ezagatik\nAurreko gertakariak nola garatzen diren alde batera utzita, jakin badakigu gaur egun ERTE hori oraindik ez duela tramitatu Elecnorrek SEPEn, eta horrek esan nahi du 660 langileek ez zutela jaso apirilean langabeziaren zenbatekoa, eta maiatzaren 10ean ere ez dutela jasoko.\nOso larria da, enpresaren eraginkortasunik ezagatik eta erabaki kaotiko eta arduragabeengatik, berriro ere, krisien kostuak eta landaketen bizkarrean amaitzea. Jende asko dago egunero gaizki bizi dena, eta ezin da onartu eskubidez dagokiona ez kobratzea.\nEsk enpresaren aurrean salatu dugu egoera hori, eta berehalako konponbidea eskatu dugu. Elecnorrek (eta enpresa honen hitzak balio du balio duenerako) konpromisoa hartu du maiatzaren 10ean langileek langabeziatik kobratuko zutenaren pareko diru-sarrera izateko, enpresak konprometitutako osagarriari gehituta.\nBadakigu bihar, apirilak 28, ERTEren jarraipen-batzordea bilduko dela. Apirilaren 23an ESK-k gutun bidez salatu genituen irregulartasunei irtenbidea ematea espero dugu. Unean-unean emango dizuegu horren berri.


Eneko Gil: «Maskulinitate toxikoa jasan izan dut dantzan» | Bizigiro | Berria\nATZEKOZ AURRERA. Eneko Gil. Dantzaria\n2022ko urtarrilak 19 - Errenteria\nHitzak dantzara hala, eta esanak mugimendura nola. Horren inguruan aritu da ikertzen azken hilabeteotan Eneko Gil (Errenteria, Gipuzkoa, 1985). Ikerketa koreografiko bat ondu du: Hitzezko hitzak mugimenduan. Fuck you, Bertin!, eta hari buruzko tailerrak ematen ari da Gipuzkoako Dantza Gunean.\nZer daukazu Bertin Osborneren kontra?\nKontra? Ezer ez. Baina beti sorrarazi izan dit nazka pixka bat.\nDantzaz konpainiarekin egindako tailer-laborategi batean izan zen. Azalak deitzen den programa baten barruan aritu ginen, eta testua eta mugimendua elkarrekin nola bizi diren aztertu nuen. Erabili nituen pertsonaia ezberdinen audioak, elkarrizketak, eta elkarrizketa horien gainean mugimenduen kodifikazio bat egiten saiatu nintzen. Oso gustura sentitu nintzen tailer hartan, potentzial handia zuela irudi zitzaidan, eta aurkeztu nuen sorkuntza koreografikorako proiektu bat Eusko Jaurlaritzan. Izena jarri nion: «Hitzezko hitzak mugimenduan. Fuck you Bertin!». Gogoa nuelako maskulinitate toxikoei buruz hitz egiteko.\nEta horren eredua da Osborne?\nIkerketa koreografiko bat da, eta abiapuntuak dira Bertin Osborne, El Fary, Arevalo... eta haien audioak. Baina ez dira pertsonaia eta alor bakarrak. Badaude Judith Butlerren audioak ere, badaude konbertsiorako terapia batean zegoen mutil baten audioak... Adar asko ukitzen ditu ikerketak, baina gehiago nago zentratuta maskulinitate toxikoaren ikerketan. Eta ez dago horren urrutira joan beharrik horretarako.\nBaina maskulinitate toxikoa nola ekar daiteke dantzara?\nKritikatu nahi dut, hausnartu behar da horren inguruan, eta espero ez nuen toki askotara ere iritsi naiz ikerketa honen bidez.\nDantza munduan egin duzu topo maskulinitate tipo horrekin?\nBai, eta gertuko jendearekin. Eta batzuk ez dira konturatzen zer botere egoeran dauden eta besteekiko nola harremantzen diren, zer jarrera dauzkaten, nola hitz egiten duten... Bai, eduki ditut esperientzia batzuk horren inguruan eta sentitu izan naiz nahiko baztertuta ere.\nBadaude, beraz, Bertin Osborneak ere dantzan?\nBai. Toki guztietan.\nMaskulinitatea diozu, baina norbaitek esango du oraindik dantzariak, dantza... ez dela maskulinoa?\nHori da beste gai bat: zer den maskulinoa izatea eta zer den maskulinoa ez izatea.\nEta zer da? Edo zer ez da?\nSaiatu naiz ikerketa honetan hori ere lantzen. Maskulinitateaz ari bagara, zergatik ez bilatu dantzakera maskulino bat, edo dantzatzeko fisikotasun maskulino bat. Eta neure buruari galdetu diot hori zer den, eta bat-batean agertzen zena zen gauza oso animalizatu bat. Egin nuen topo animalarioekin, eta gorilen mugimenduarekin. Hori ari naiz orain ikertzen: gorputz baten transformazioa gorilan, eta hori neutralizaziora eraman, edo gorila bat haserre, edo gorila bat barrez. Inprobisazioaren bidez, unibertso oso ezberdinak agertu dira ikerketan.\nEta nora joango da ikerketa hori?\nNiretzako da, printzipioz. Ez dakit etorkizunean gogoa edo energia edukiko dudan ikuskizun labur edo luzeago baten bidez emateko.\nKukairekin jarraitzen dut lanean, baina utzi egin nuen beste proiektu batzuk eta beste jende bat ezagutzeko. Dantza garaikideko proiektu txikietan parte hartu dut, ikerketa hau egin dut, eta oso aberasgarria eta ahalduntzailea izan da. Egia da aktore askorekin egin dudala topo.\nBeste bide bat da hori?\nKuriositatea daukat. Ez naiz kontsideratzen aktore, inolaz ere. Baina Agurtzane Intxaurragarekin Hikan, eta orain Oier Zuñigarekin ere bai [larunbatean estreinatu zuten Eresia], interpretaziotik oso gertu dagoen zerbaitetan ari naiz lanean. Konturatu naiz antzerki mota bat oso gertu dagoela dantzatik.


lurra eta maitasuna. Pantxoa Eta Peio. Elkar.eus\nEgilea: Pantxoa Eta Peio\nGure kantagintza ez ezik, gure herriko historiaren azken 40 urteak ulertzeko garaian funtsezkoak ditugu Pantxoa Carrere eta Peio Ospital. Lapurtar bikote honen disko berrian, Iparraldeko inspirazioan oinarriturik, kantu berriak oparitzen dizkigute, garbiak, emozioz eta kilimaz beteak. Lurra eta maitasuna dira gai nagusiak, bizitzan bezala, eta tematika eterno horren inguruan disko garden eta benetan gustagarria burutu dute. Produkzio artistikoa: Iñaki Dieguez 1. Bai, amerri bakarra - Igor Telletxea / Jean Louis Davant 3:50 2. Goiti eta beheiti - Herrikoia  Iñaki Dieguez 3:30 3. Bake bidean - Mixel Ducau / Andoni Salamero 5:28 4. Lehen orai eta bethi - Herrikoia  Iñaki Dieguez 4:11 5. Neurriak - P.P. Berzaitz / M. Erdozaintzi / I. Dieguez 4:43 6. Oihanian - Etxahun Iruri 2:41 7. Bake mina - Herrikoia /Iñaki Dieguez / Peio Hospital 3:37 8. Norat joan - Manex Pagola / Iñaki Dieguez 4:20 9. Nere maitia, jeiki ta jeiki - Herrikoia  Iñaki Dieguez 4:14 10. Izarrei begir


Montferrer - Wikipedia, entziklopedia askea.\nMontferrer (frantsesez eta ofizialki: Montferrer) Katalan Herrietako udalerri bat da. Administratiboki Frantziako Ekialdeko Pirinioak departamenduan dago, Okzitania eskualdean. 2013an 202 biztanle zituen.\nDominique Petit (en)\n42° 26′ 17″ N, 2° 34′ 02″ E / 42.4381°N,2.5672°E / 42.4381; 2.5672Koordenatuak: 42° 26′ 17″ N, 2° 34′ 02″ E / 42.4381°N,2.5672°E / 42.4381; 2.5672\nCorsavy, Arles-sur-Tech, Saint-Laurent-de-Cerdans eta Le Tech\n89 (%47.1) 99 (%52.4)\n2007an Montferrer udalerrian erroldatutako biztanleak 202 ziren. Familiak 84 ziren, horien artean 24 pertsona bakarrekoak ziren (8 bakarrik bizi ziren gizonak eta 16 bakarrik bizi ziren emakumeak), 24 seme-alabarik gabeko familiak ziren, 24 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 188 etxebizitza zeuden, 88 familiaren etxebizitza nagusia ziren, 87 bigarren erresidentzia ziren eta 13 hutsik zeuden. 154 etxeak ziren eta 33 apartamentuak ziren. 88 etxebizitza nagusietatik 65 bere jabearen bizilekua ziren, 18 alokairuan okupaturik zeuden eta 5 doan lagata zeuden; 1ek gela bat zuen, 2 etxek bi zituzten, 11 etxek hiru zituzten, 23 etxek lau zituzten eta 51 etxek bost zituzten. 64 etxek euren parking plaza propioa zuten azpian. 48 etxetan ibilgailu bat zegoen eta 38 etxetan bat baino gehiago zituzten.\nMontferrer udalerriko biztanleria-piramidea 2009an .\n2007an lan egiteko adina zuten pertsonak 133 ziren, horien artean 79 aktiboak ziren eta 54 inaktiboak ziren. 79 pertsona aktiboetatik 61 lanean zeuden (34 gizon eta 27 emakume) eta 18 langabezian zeuden (12 gizon eta 6 emakume). 54 pertsona inaktiboetatik 21 erretiraturik zeuden, 15 ikasten zeuden eta 18 "bestelako inaktibo" gisa sailkaturik zeuden.\n2009an Montferrer udalerrian 79 unitate fiskal zeuden, 178 pertsonek osaturik. Pertsona bakoitzeko diru-sarrera fiskalaren mediana urteko 12.488 euro zen.\n2000. urtean Montferrer udalerrian 12 nekazaritza-ustiategi zeuden, 728 hektarea erabiltzen.\nCorsavy (3,3 km)\nLe Tech (3,6 km)\nSerralongue (4,5 km)\nArles-sur-Tech (6,0 km)\nSaint-Laurent-de-Cerdans (7,0 km)\nMontbolo (8,9 km)\nLamanère (9,5 km)\nAzken aldaketa 25 martxoa 2021(e)an, 21:23(e)tan\nOrriaren azken aldaketa: 25 martxoa 2021, 21:23.


Argia :: ERC\n2014ko urriaren 02a | Ordua Euskal Herrian ERC\nGaldeketarako beste urrats bat Katalunian: kontrol batzordea sortu dute\tMalen Aldalur\tKataluniako parlamentuak galdeketa egin ahal izateko beharrezko prestakuntzekin jarraitzen du, Espainiako Auzitegi Konstituzionalak Azaroaren 9ko galdeketaren behin-behineko suspentsioa iragarri zuen arren.\nMonarkia erreferendumetik pasa dadin fronte bateratuaren bila ari dira Espainian\tARGIA\tEspainiako monarkiaren inguruan errreferendum bidez herritarrek erabaki ahal izateko aldarria bolo-bolo dabil, astelehenean Espainiako erregeak abdikatu zuenetik. Galdeketa egitearen eskaera oso zabaldua dago Espainiako Estatuan, baina nola gauzatu dago erabakitzeko.\nEspainiako Kongresuak apirilaren 8an esango dio ezetz Kataluniaren erabakitzeko eskubideari\tAne Lusarreta\tEspainiako Diputatuen Kongresuan apirilaren 8an egingo dute Kataluniaren erabakitzeko eskubideari buruzko eztabaida.\nERC ez da Europako hauteskundeetara EH Bildurekin aurkeztuko\tARGIA\tEuropako hauteskundeetara begira koaliziorik ez du osatuko ERCk. Bakarrik aurkeztea erabaki du eta, aurrez CiUrekin gertatu bezala, EH Bildurekin ez dela joango agerian geratu da orain.\nEH Bildu eta ERCEuropako hauteskundeetanelkarrekin joateko bidean\tEider Madina Berasategi\tEH Bildu eta Esquerra Republicana (ERC) 2014eko maiatzean egingo diren Europako hauteskundeetarako koalizioa egiteko bidean dira, Ara egunkari katalanaren arabera. Hilabete honetan bertan Bartzelonan eginen duten topaketan finkatuko litzateke ituna.\nANCren abisua Katalunian: "Kontsulta ez egitea traizioa litzateke"\tLander Arbelaitz\tIruzkinik ez\nERC Artur Masen gobernuan sartzeko prest galdeketarako data ezartzen bada\tMartin Vicioso\tERCko presidente Oriol Junquerasek azaldu du CIUren Gobernuan sartuko litzatekeela Artur Masek galdeketarako data ezarriz gero. Generalitateko presidenteak gonbidapena luzatu die ERCri eta PSCri Gobernuaren kide izan eta egonkortasuna emateko.\nOgasun propioa sortzeko lehen pausoak Katalunian\tUrko Apaolaza\tKataluniako Generalitateak dekretua onartu zuen atzo Ekonomia saila birmoldatzeko. Sailaren barruan Ogasun Idazkaritza sortu du, Kataluniako Zerga Agentzia garatzeko helburuz. Francesc Homs sailburuaren esanetan, lanean ari dira 2014 urterako “dena prest” izateko.\nKataluniako independentziaren kontsulta bideratzen hasi dira CiU eta ERC\tAinhoa Mariezkurrena Etxabe\tKatalunian independentziaren inguruko kontsulta egingo dute 2014an eta hartarako prestatzen hasi dira Convergencia y Unió (CiU) eta Esquerra Republicana (ERC). Gaia jorratzeko lehen aldiz bildu ziren atzo eta kide berrien, defizitaren eta subiranotasunaren inguruan hitz egin zuten. Hemendik aurrera astelehenero elkartuko direla jakinarazi dute.\nERCk ez du CiUrekin gobernurik osatuko\tERCk ez du CiUrekin batera gobernurik osatuko, joan den igandeko hauteskundeen ostean bi alderdiek egin duten bileran argi geratu denez. Dena den, Oriol Junqueras ERCko buruak adierazi du gobernuaren "egonkortasuna" bermatzeko prest dagoela. Adierazpenak atera zabal diezaioke CiUk gutxiengoarekin gobernatzeari, ERCk parlamentuan laguntza eskainiz.\n2009-06-08\t| ERC\nOriol Junqueras Kazetaritza independentea eta profesionala egiten dugu, euskaraz eta euskaldunontzat.


barren.eus - Aitor Mendiluzek irabazi du Elgoibarko Koplaldia finalera Uxue Alberdirekin ailegatu eta gero\nAitor Mendiluzek irabazi du Elgoibarko Koplaldia finalera Uxue Alberdirekin ailegatu eta gero\nArgitaratua: 2019-06-08 14:41\nElgoibarko lehen Koplaldia egin zuten barixaku iluntzean Bolatokiko parkean. Antolatzaileen helburua bertso zaleentzako jaialdi berezia eta erakargarria prestatzea zen. Horrez gainera, baina, lehiaketa ere bazen, eta publikoak Aitor Mendiluze izendatu zuen irabazle.\nHamar bertsolari aritu ziren koplatan Elgoibarko lehen Koplaldian: Eli Pagola, Aitor Mendiluze, Onintza Enbeita, Miren Artetxe, Maider Arregi, Manex Agirre, Andoni Egaña, Odei Barroso, Aitor Bizkarra eta Uxue Alberdi. Ainhoa Mendibil eta Danele Sarriugartek jarritako gaiak eta puntuak erantzun zituzten bertsolariek saioaren lehen zatian. Bolatokiko parkean batutako publikoak erabaki zuen zein ziren hurrengo kanporaketara pasatzen ziren sei bertsolariak. Lehen lerroetan eserita zeuden hogei lagunek eman zuten euren botoa. Bigarren kanporaketaren amaieran, publikoko beste hogei lagunek erabaki zuten finala jokatzea merezi zuten bi bertsolariak zein ziren, eta Aitor Mendiluze (Andoain, 1975) eta Uxue Alberdi (Elgoibar, 1984) aukeratu zituzten. Alberdiri eta Mendiluzeri hiru ariketa jarri zizkieten finalean, eta beste hogei lagunek erabaki zuten nor zen irabazlea. Hiru orduko saioaren amaieran, Aitor Mendiluzeri eman zioten irabazlearen garaikurra, Aitor Etxeberria artista mendaroarrak Elgoibarko I. Kopladirako propio sortu duen eskultura.\nBertsolariak eta koplak izan ziren protagonista nagusiak, baina musikarien parte-hartzeak jantzi zuen Koplaldia. Sinuöse Kultur Elkarteko kide Ander Mujika, Iban Urizar, Jon Gurrutxaga eta Patxi Zabaletak girotu zuten saioa zuzeneko musikarekin, eta koplatarako doinuak ere jarri zizkieten bertsolariei. Aire librean izan zen saioa eta egiten zuen gau giro hotza izan zen beste protagonistetako bat, eta koplatan ere aipatu zuten.\nARGAZKI-BILDUMA: Elgoibarko I. Koplaldia\nDena prest dago Elgoibarko lehen Koplaldirako (2019-06-07)\nEkainaren 3tik aurrera jaso daitezke Koplaldia eserita ikusteko gonbidapenak (2019-05-31)\nElgoibarko I. Koplaldia antolatu du Elgoibarko Izarrak ekainaren 7rako (2019-05-17)


Antonio Garamendi getxoztarra lehiatuko da Espainiako enpresarien buru izateko - - Hiruka.eus\nAntonio Garamendi getxoztarra lehiatuko da Espainiako enpresarien buru izateko\nUkberri 2014-10-24 19:24\nCEOEk, Espainiako enpresa erakundeen konfederazioak, barne hauteskundeak izango ditu datorren abenduaren 17an. Juan Rosell egungo presidenteak bere hautagaitza berriz aurkeztuko duen baieztatzeke dagoen arren, bere kudeaketarekin kritikoak diren erakunde bazkideek hautagaitza propioa eratzeari ekin diote. Antonio Garamendi getxoztarra izango da Confesbask, Confemetal, Ametic, eraikuntzako konfederazioa eta Andaluzia, Valentzia eta Gaztela-Mantxako erakundeek proposatuko duten presidentegaia. Garamendik 56 urte ditu eta Cepyme enpresa txiki eta ertainen Espainiako konfederazioko lehendakariordea da, CEOEko Energia Batzordeko burua izateaz gain. Rosellen aurkakoak ugaritu dira Caja Madrid-eko "Black" txartelen eskandaluaren ostean, Arturo Fernandez CEOEko lehenengo presidenteordeak auzi horrengatik dimisioa eman behar izan duela. Argazkian, Antonio Garamendi / © Cepyme.


Lenguak (une batean), GRAZIAN, MARI BELTXA eta GARTXOT BUSTANOBI. Gero: MARGARITA eta CATHERINE\nMARI: (Korrika atereaz.) Tristan, ene Tristan! Nora zoazkit agurtu ere egin gabe? (Alkar besarka bezate.)\nBERETERRETXE: Barkatu, Mari Beltxa, baiñan egiteko larri batek garamatzi.\nMARI: Ez al-zera, bada, egun batzuek ene onduan deskantsuan egotea etorria?\nBERETERRETXE: Asmo orretan etorri nintzen, baiñan, orain egiteko nagusiago bat daukat.\nGRAZIAN: (Bereterretxe'gana urbilduz.) Nora zuazte, seme?\nBERETERRETXE: Musde Arnauton'en billa. Baldin, gaur ekartzen ezpa'dugu, apika ezpaitugu sekula ekarri ahal izanen.\nGRAZIAN: (Pharrez.) Petiri Santz'ekin egin tratuak frutu onik ekarri dik, nunbait.\nBERETERRETXE: Frutua zori dago; biltzen ote dakigun ikusi bear orain. Musde Arnauton Oihanbeltz'ean omen da. Santxo Arhantzeta bere atzaparretan omen dauka eta aguro ibilli bear dugu bere mendetik bizirik atera nai ba'dugu.\nGARTXOT: Zer diñozu,. Tristan? Albiste oiek arriturik uzten naute.\nBERETERRETXE: Arrituago geldituko zerate Musde Arnauton katepeturik dakarkigunean. Agur danoi; ba-goaz txoriak itzul egin baiño len. (Bijoaz.)\nGRAZIAN: Ondo joan eta suerteak lagun zaitzatela.\nMARI: Agur, Tristan, Jaungoikoa'k lagun zaitzate. (Begira geldi bekio luzaro, aldentzen ikusirik, nigarra begietan.)\nGRAZIAN: (Gartxot'i.) Zapelatz orrek berea egin dik orain ere. Santxo Arhantzeta nirekin egotekoa ukan gaur En Bertrand de Montferrand'i buruz erabakiak artzeko eta bere bitartez Lukuze'ko Baroiarekin artu-emanean jartzeko.\nGARTXOT: Nunbait, gure jauregiko bide-sarreran itxoin ziotek eta bertan arrapatu. Naiko lan izanen dik zapelatz orren atzaparretatik biziarekin ateratzen.\nGRAZIAN: Bereterretxe garaiz elduko al-duk gizagaixo orren bizia salbatzeko! (Alaba negarrez dagola oartuz, bere bularrean maiteki estutu beza eta malkoak txukatu bizaizkio.) Mari Beltxa, etzanela negarrik egin, laister bein betiko alkartuko baitzerate eta bein betiko zoriona ezagutuko duzute.\nMARI: Ez, aita. Ezin ninteke zorionekoa izan, baldin egunero-egunero bildurrak pasatuta egon bear ba'dut, ene senarra noiz galduko gezi batek zearkatuta. Etorkizun beltz orretan pentsatzen ari nintzen, aita.\nGRAZIAN: Zaldun guztien andreak'orrela egon oi ditun, alaba.\nMARI: Ni ezin ninteke, bada, orrela bizi: etorriko ote, etorriko ez oteka...\nGARTXOT: Orretara ere oitu eginen aiz, gizakumeok zernaitara oitutzen baigaitun mundu ziztrin onetan.\nGRAZIAN: (Etxetik datozen emakumei begira.) Orra gure andretxoak zer gerta ote den jakin-miñez.\nGARTXOT: Baiñan, beti bezala berandu irixten dira. Jaungoikoa'k egin zituen emakumeak begiluze ta ankamotz. (Emazteari.) Nola demontre moldatzen zerate leku guzietara berandu irixteko?\nMARGARITA: (Sartu ala.) Gure buruak ematen baidizkigu lanak.\nGRAZIAN: Noski, etxe-atarira jeixteko ere apaindu bearra duzute-ta. Zuen senartxoak apainketa aundirik gabe ezagutzen zaitute ba, orratik.\nCATHERINE: Au bestea! Etzazutela pentsa, ordea, gure senartxoak ikus gaitzaten prestaketan aritu geranik. Ez, gero, olako ilusiñorik egin! Alabaiña, alako zalapartak eta iskanbillak entzunda, pentsatu baitugu jaun aundikiren bat ote zetorren eta alakoren bati arrera egiteko ez giñan, bada, nolanai aterako.\nGARTXOT: Dena dela, ainbeste ots ta iskanbilla ateratzen ibillitakoak joan zaizkizute. Beraz, beste nunbait ase bearko duzute zuen jakingura.\nCATHERINE: (Mari Beltxa'ri.) Baiñan, zer du gure alabak ain trixteturik egoteko?\nGRAZIAN: Orra, niretzako pozgarririk aundiena izan dena, Mari Beltxa'rentzat naigabe larria izan da. Tristan joan zaio eta orrek tristetu du. Niri ere Tristan joan zait, baiñan gure etsairik aundiena illa edo bizia ekartzera. Otsoa'ren eriotza mendekatzeko unea eldu zaigu eta ala gerta ba'ledi, Santxo Arhantzeta'ri eta zuei agindutako itza beteko dut, En Bertrand de Montferrand libre utzirik.\nCATHERINE: Benetan poztutzen nauzu asmo orretan irauten duzula ikusirik.\nMARI: Baita ni ere, aita.\nGRAZIAN: Agindua, zorra, esan oi da eta niri etzait gustatzen iñorekin zorretan bizitzea. Alabaiña, bildur gera, En Santxo Arhantzeta gizajoak ez ote duen libre ikusiko zaldun gaskoina.\nCATHERINE eta MARGARITA: Zergatik ez ?\nGRAZIAN: Santxo Arhantzeta une ontan Musde Arnauton'en mende dagolako, Orregatik atera da Bereterretxe korrika ta presaka bere gudariekin. Garaiz ibilliko al-dira bere bizia salbatzeko.\nCATHERINE: Baiñan apaiz galdu orrekin iñork ba'ote dauka segurantzirik?\nGARTXOT: Zeuk diñozu, iñork ere ez. Orain Santxo Arhantzeta bezala, noiz-nai zu edo ni izan giñezke bere ilgaiak.\nMARGARITA: Ene! Txantxetan ere etzazula orrelakorik esan.\nGRAZIAN: Zoritxarrez, eztizu txantxetan esan, benetan baizik eta oso benetan eta gure biziak gaurgero segurantzirik eztaukatelako piztitzar ori bizi den artean, luzetsi gabe akabatu bear dugu...\nGARTXOT: (Erne jarrita.) Zaldi otsa eta mintzo otsa da. Gizatalde aundia dator gure gaztelu aldera.\nGRAZIAN: Ene bada-ta! Oso oker ezpanaiz, danen aurrelari zaldi zuri bikain orretan datorrena Leirin'go Jaun Kuntia da.\nMARGARITA: Gure buruak apain-apain jartzen asmatu egin dugu, beraz. (Maltzurki irri egiñaz.) Izan ere, ezpaita nor-nai «kondestable» jauna.\nGRAZIAN: Eztakit zer nai ote digun Maule'ko Jaun Kuntiak, baiñan, dena dela, etzazutela txintik atera Musde Arnauton'ez eta Santxo Arhantxeta'z aditutakoaz. Beraz, zuhur mintzatu «kondestablearekin».